தமிழில் கதாநாயகியாக அறிமுகமாகும் சன்னிலியோன்

உலகம் முழுவதும் பிரபலமான ஒரு புகழ்பெற்ற பிரபலம் தான் சன்னி லியோன். பல ஆங்கில படங்களில் நடித்து புகழ் பெற்றவர். தொடர்ச்சியாக பல இந்தி படங்களில் நடித்து வந்த அவர், முதன் முறையாக ஒரு நேரடி தமிழ் படத்தின் நாயகியாக ஒப்பந்தம் செய்யப்பட்டுள்ளார். பிரபல  இயக்குனர் வி.சி. வடிவுடையான் இந்த படத்தை இயக்குகிறார். ஸ்டீவ்ஸ் கார்னர் சார்பில் தன்னுடைய முதல் படமாக இதை தயாரிக்க இருக்கிறார் பொன்ஸ் ஸ்டீஃபன். இன்னும் தலைப்பிடப்படாத இந்த படம், மிகுந்த பொருட்செலவில் எடுக்கப்படுவதோடு மட்டுமல்லாமல் தென்னிந்திய கலாச்சாரங்களை மையப்படுத்தி எடுக்கப்படும் படமாகும். சன்னி லியோன் அவரின் அடையாளமாக இருக்கும் கவர்ச்சி பாதையில் இனி பயணிப்பதில்லை என்ற தைரியமான முடிவை எடுத்திருப்பது குறிப்பிடத்தக்கது.

இந்த சரித்திர படத்தில் நடிக்க கத்திசண்டை, குதிரையேற்றம் மற்றும் மற்ற சண்டைக் கலைகளையும் கற்று வருகிறார் சன்னி லியோன். இதற்காகவே ஆந்திராவில் இருந்து ஒரு சிறப்பு பயிற்சியாளர் மும்பைக்கு போய் சன்னி லியோனுக்கு பயிற்சி அளித்து வருகிறார். இந்த பிரமாண்ட  படத்துக்காக 150 நாட்கள் தேதி கொடுத்திருக்கிறார். இந்த படத்தில் 70 நிமிட காட்சிகளில் கிராபிக்ஸ் தேவைப்படுகிறதாம். பாகுபலி, 2.0 படங்களில் பணி புரிந்த கம்பெனிகளை ஒப்பந்தம் செய்திருக்கிறார்கள். தமிழ், தெலுங்கு, இந்தி, மலையாளம் ஆகிய மொழிகளில் வெளியாகும் இந்த படத்தின் தலைப்பு கூடிய விரைவில் அறிவிக்கப்படும்.

"இந்த படத்துக்கு பிறகு என்னுடைய அடையாளம் நிச்சயம் மாறும். ஆக்‌ஷன் காட்சிகளில் நடிக்க எனக்கு எப்போதுமே பிடிக்கும். இந்த மாதிரி கதை களுக்காக சில வருடங்களாகவே காத்திருக்கிறேன். வி சி வடிவுடையான் இந்த கதையை எனக்கு சொன்ன போதிலிருந்தே நான் படத்துக்கக தயாராக ஆரம்பித்து விட்டேன். தென்னிந்தியாவை எனக்கு ரொம்ப பிடிக்கும், ஒரு நேரடி தெலுங்கு படத்தில் நடிப்பது மிகவும் மகிழ்ச்சி அளிக்கிறது. தென்னிந்தி யாவில் எனக்கு பெரிய ரசிகர் பட்டாளமே உள்ளாது, குறிப்பாக ஆந்திரா, கேரளா, தமிழ்நாட்டில் நிறைய ரசிகர்கள் உள்ளனர்" என்றார் நடிகை சன்னி லியோன்.

பிப்ரவரியில் படப்பிடிப்பு துவங்க இருக்கிறது. தற்போது படத்தின pre production வேலைகள் மற்றும் செட் அனைக்கும் பணிகள் மும்முரமாக நடந்து வருகின்றன.நாசர், நவதீப் ஆகியோருடன் பிரபல நடிகர் ஒருவரும் கதாநாயகன் ஆக நடிப்பார் என தெரிகிறது.


எஸ்.எஸ்.பி.என். முதலீடு மும்மடங்கு அதிகரிப்பு. பி.டி.பி.டி.என். புதிய சாதனை

கோலாலம்பூர், பிப். 27-

தேசிய உயர்கல்விக் கழகமான பி.டி.பி.டி.என். தொடர்ந்து மூன்று ஆண்டுகளாக மிகச்சிறந்த சாதனையை நிலைநாட்டி வருகிறது. குறிப்பாக, தேசியக் கல்வி சேமிப்புத் திட்டத்தில் (எஸ்.எஸ்.பி.என்.) முதலீடுகளை ஊக்குவித்து வருகிறது என அதன் தலைவர் டத்தோ வான் சைபுல் வான் ஜான் கூறினார்.

கடந்த 2018 இல் சமுதாயத்தின் மத்தியில் தொடங்கப்பட்ட இந்த எஸ்.எஸ்.பி.என். சேமிப்புத் திட்டத்தின் தரம் தற்போது குறிப்பிடத்தக்க அளவு மேம்பாடு கண்டுள்ளது. 2020 ஆம் ஆண்டுக்கான மொத்த எஸ்.எஸ்.பி.என். முதலீடு 199 கோடி வெள்ளியாகும். இது முந்தைய சாதனையை முறியடித்து புதிய சாதனையை பதிவு செய்துள்ளது. 2019 இல் இருந்த 137 கோடி வெள்ளியுடன் ஒப்பிடுகையில் இது 62 கோடியே 38 லட்சத்து 20 ஆயிரம் வெள்ளி அல்லது 45.58 விழுக்காடு அதிகரிப்பாகும்.

2017 முதல் 2020 ஆம் ஆண்டு வரைக்குமான எஸ்.எஸ்.பி.என். முதலீட்டு விவரங்கள் கீழ்வருமாறு:-2018 முதல் முதலீடுகள் அதிகரிக்கத் தொடங்கின. 2020 டிசம்பர் 31 ஆம் தேதி வரைக்குமான மொத்த எஸ்.எஸ்.பி.என். முதலீடு 788 கோடி வெள்ளியாகும். 2020 ஆம் ஆண்டு பெறப்பட்ட 199 கோடி மொத்த முதலீட்டு தொகையானது 2020 இல் இலக்கிடப்பட்ட 150 கோடி வெள்ளியுடன் ஒப்பிடுகையில் 132.82 விழுக்காடு அதிகமாகும் என வான் சைபுல் சுட்டிக்காட்டினார்.

எஸ்.எஸ்.பி.என். புதிய கணக்குகளைத் திறப்பதை பொறுத்த வரையில், 2020 இல் 400,000 கணக்குகள் இலக்கிடப்பட்டன. ஆனால், அந்த காலகட்டத்தில் 436,101 கணக்குகள் திறக்கப்பட்டன என்றும் அவர் கூறினார். ஆண்டு வாரியான இலக்குகளுடன் ஒப்பிடுகையில் இது 109.03 விழுக்காடு அதிகமாகும்.

மொத்தத்தில், 2004 இல் சேமிப்புக்கான வழிவகை அறிமுகம் செய்யப்பட்டது முதல் 2020 டிசம்பர் 31 ஆம் தேதி வரையில் 48 லட்சத்து 20 ஆயிரம் சேமிப்புக் கணக்குகள் திறக்கப்பட்டுள்ளன. மொத்த முதலீட்டு லாபமும் இந்த 2020 ஆம் ஆண்டில் 23 கோடியே 74 லட்சத்து 20 ஆயிரமாக அதிகரித்துள்ளது. இதற்கு முந்தைய ஆண்டில் இருந்த 20 கோடியே 52 லட்சத்து 80 ஆயிரம் வெள்ளியுடன் ஒப்பிடுகையில் இது 15.7 விழுக்காடு அதிகமாகும்.

இந்த அபார சாதனை குறித்து கருத்துரைத்த வான் சைபுல், ்2018 ஜூன் 18 ஆம் தேதி பி.டி.பி.டி.என். தலைவர் பொறுப்பை நான் ஏற்றபோது இளையோரின் நிதிச்சுமைகளைக் குறைக்கும் வழிகளைக் காண வேண்டும் என்ற நெருக்குதல் எனக்கு இருந்தது. ஆனால், இதனை உடனடியாக அடைய முடியாது என்பதை நான் அப்போது உணர்ந்தேன். சேமிப்பின் அவசியம் குறித்து சமூகத்தின் மனதில் விதைத்திட நீண்ட காலம் பிடிக்கும் என்பதையும் அறிந்தேன். 2017 இல் பெறப்பட்ட மொத்த முதலீட்டுத் தொகை 72 கோடியே 68 லட்சத்து 40 ஆயிரம் வெள்ளி மட்டுமே. நான் பி.டி.பி.டி.என். தலைவராகப் பொறுப்பேற்ற மூன்றே ஆண்டுகளில் எஸ்.எஸ்.பி.என். முதலீடுகளை மூன்று மடங்காக என்னால் அதிகரித்துக் காட்ட முடிந்தது. ஒவ்வோர் ஆண்டும் லாபமும் அதிகரித்தது. மக்கள் மனதில் சேமிப்பின் அவசியம் ஆழமாகப்பதிந்துள்ளதை இது காட்டுகிறதுசு என தெரிவித்தார்.

்பி.டி.பி.டி.என். நிர்வாக வாரிய உறுப்பினர்கள் உட்பட அனைத்து அதிகாரிகளின் ஆதரவுடன் இது சாத்தியமாகியுள்ளது. சமூகத்தின் சிந்தனையை மாற்றுவதற்கு இன்னும் ஏராளம் செய்ய வேண்டியுள்ளது. இதற்காக திட்டமிடப்பட்டுள்ள அனைத்து முயற்சிகளையும் நாங்கள் தொடர்ந்து மேற்கொள்வோம்சு என அவர் மேலும் கூறினார்.

ஈடிணூஞுஞிணா ஞீஞுஞடிணா, ஞுகச்தூ, ஊகஙீ, ஒணிட்கச்தூ, டுடிணிண்டு ட்ஞுஞீடிச், ஃகச்தூ, ட்தூகச்தூ, கச்தூகிதடிடு ஆகிய பல்வேறு வழிகளில் இணையம் வாயிலாக முதலீட்டுத் தொகையைச் செலுத்துவதற்கான வசதிகளையும் பி.டி.பி.டி.என். வழங்குகிறது. எஸ்.எஸ்.பி.என். சேமிப்பை எளிதாக்குவதற்கான நடவடிக்கைகளில் இவை அடங்கும். பொதுமக்களும் இதனை வரவேற்கின்றனர் என்பது 66.39 விழுக்காட்டினர் இணையம் வாயிலான சேவைகளைப் பயன்படுத்துவதன் வழி தெளிவாகின்றது.

இந்த இணையம் வாயிலான முதலீட்டு வசதிக்கு ஏற்பாடு செய்தவர் பி.டி.பி.டி.என். தலைமை நிர்வாகி அஹ்மட் டாசுக்கி அப்துல் மாஜிட் ஆவார். இந்த பெருமை முழுமையாக அவரையே சேரும். இந்த வெற்றிக்காக அவருக்கு பாராட்டு தெரிவித்துக் கொள்கிறேன். கோவிட்-19 தொற்றுப் பரவல் நாட்டை பெரிதும் பாதித்து வரும் இன்றைய சூழலில் பாதுகாப்பான, துரிதமான, எளிதான ஒரு வழியை இணையச் சேவைகள் பொதுமக்களுக்கு வழங்குகின்றன என்பதையும் அவர் சுட்டிக்காட்டினார்.

2020 ஆம் ஆண்டில், உயர் கல்விக் கழகங்களில் மொத்தம் 150,567 மாணவர்கள் கல்வி வாய்ப்பை மேற்கொள்வதற்கு பி.டி.பி.டி.என். உதவியுள்ளது. இதற்காக மொத்தம் 359 கோடி வெள்ளி நிதியுதவி அங்கீகரிக்கப்பட்டது. அம்மாணவர்கள் கல்வி கற்று முடிக்கும் வரையில் இந்த நிதியுதவி கிடைக்கும்.

இந்த எண்ணிக்கையினரில் 59,421 மாணவர்கள் அல்லது 39.46  விழுக்காட்டினர் பி40 மற்றும் வசதி குறைந்த மாணவர்கள் ஆவர். இவர்களுக்காக ஒதுக்கப்பட்ட தொகை 160 கோடி வெள்ளியாகும். பி.டி.பி.டி.என். வழங்கிய இந்த நிதி உதவிகளின் வழி அம்மாணவர்கள் தங்கள் கனவுகளை நனவாக்கும் வாய்ப்பும் கிடைத்துள்ளது.

கடன் வாங்கிய மாணவர்கள் அதனை திருப்பிச் செலுத்தும் வகையில் அதற்கான பல்வேறு திட்டங்களையும் பி.டி.பி.டி.என். வகுத்துள்ளது. தொடர்ந்து தேவைகள் ஏற்படும் மற்ற மாணவர்களுக்கும் கடனுதவிகள் வழங்கப்படுவதை இது உறுதி செய்யும். 2020 இல் மொத்தம் 117 கோடியே 50 லட்சம் வெள்ளி கடனை திரும்பப் பெறுவதற்கு பி.டி.பி.டி.என். இலக்கிட்டிருந்தது. ஆனால், அதே ஆண்டில் வெற்றிகரமாக 135 கோடியே 30 லட்சம் வெள்ளியை திரும்பப்பெற முடிந்தது. இது தாங்கள் நிர்ணயித்த இலக்கை விட அதிகமாகும் என அவர் தொடர்ந்து கூறினார்.

கடனை நம்பி வாழ்வதை ஒரு நாள் குறைக்க வேண்டும் என்பதே எங்களின் 2021 ஆம் ஆண்டுக்கான இலக்காகும்.  இதன் வாயிலான சேமிப்பைக் கொண்டு மாணவர்கள் தங்கள் கற்றல் கற்பித்தலை மேற்கொள்ளும் வாய்ப்பை, அதற்கான மாற்றத்தை பி.டி.பி.டி.என். நிச்சயம் அடையும் என வான் சைபுல் குறிப்பிட்டார்.


டோல் கட்டணம் ரத்தா? சாத்தியமில்லை

கோலாலம்பூர்,

சாலைக் கட்டணம் விதிக்கப்படாத நெடுஞ்சாலைகள் சாத்தியமல்ல என்று பிரதமர் துன் டாக்டர் மகாதீர் முகமட் நேற்று திட்டவட்டமாக தெரி வித்தார். சாலைக் கட்டணம் இல்லாத நெடுஞ்சாலை என்று வாக்குறுதி அளிக்கும் பக்காத்தான்  ஹராப்பான் தேர்தல் கொள்கை அறிக்கைக்கு தாம் எதிர்ப்பு தெரி வித்ததாக அவர் கூறினார்.

Read More: Malaysia Nanban Tamil Daily on 2018


நடிகர் ரஜினிகாந்த் அரசியலுக்கு தகுதியற்றவர்: சுப்பிரமணியன் சுவாமி கடும் விமர்சனம்

சென்னை நடிகர் ரஜினிகாந்த் அரசியலுக்கு தகுதியற்றவர் என்று சுப்பிரமணியன் சுவாமி கூறியுள்ளார். ரஜினிகாந்த் கல்வியறிவு அற்றவர் எனவும் பாஜக வின் சுப்பிரமணியன் சுவாமி கடும் விமர்சனம் செய்துள்ளார். முன்னதாக ரஜினிகாந்த் எதிலும் ஒரு நிலையானவர் இல்லை என்றும் அவருக்கு தமிழக அரசியலில் எதிர்காலமும் இல்லை என்றும் அவர் கூறி யிருந்தார். மேலும் தமிழக பாஜகவின் தற்போதைய நிர்வாக அமைப்பை வைத்துக் கொண்டு மாற்று அரசியல் செய்யவே முடியாது. ஒட்டுமொத்தமாக தமி ழக பாஜகவை கலைத்துவிட்டு என்னிடம் கொடுத்தால் நிச்சயம் மாற்று அரசியலை உருவாக்கிட முடியும் என்றும் சுப்பிரமணியன் சுவாமி கூறியுள்ளார்.


காதல் விஷயத்தில் பெண்களின் தவறு!

ஆணுக்கு கண்கள் வழியாகவும் பெண்ணுக்கு காதுகள் வழி யாகவும்தான் காதல் பெரும்பாலும் பிறக்கி றது என்பார்கள். ஆம். ஆண் ஒரு பெண்ணைப் பார்த்து அவள் அழகிலோ அல்லது வேறுசில காரணங்களாலோ மயங்கி காதலில் விழுகிறான். பெண்ணே, நீ அழகாக இருக்கிறாய், உன் டிரெஸ் கியூட்டா இருக்கு, நீ பேசினா கேட்டுக்கிட்டே இருக்கலாம். என்பதுபோல் அந்த ஆண் பேசுவதைக் கேட்டு காதலில் விழுகிறாள். இதனால் அவன் இயல்பு என்ன, தன்னால் அவன் அருகாமையில் நிம்மதி யாக இருக்க முடியுமா என்ற எந்த விஷயமும் தெரியாமல் வாய்ப்பேச் சில் வல்லவனான ஒருவனிடம் போய் விழுகிறார்கள் பல பெண்கள். இதனா லேயே பல பெண்கள் அந்த ஆணின் சுயம் தெரியாமல் ஏமாந்து போவதும் நடக்கிறது. வீட்டுக்கும் சமூகத்துக்கும் கட்டுப் பட்டவர்களாக பலகாலம் அடங்கியிருந்த காரணத்தினாலேயே எது சுதந்திரம், எது தன் தலையில் தானே மண்ணள்ளிப் போட்டுக்கொள்ளக் கூடிய விஷயம் என்று வித்தியாசம் தெரியாமல் பலர் மயங்கி நடக்கிறார்கள். முன்பு ஆண்களிடம் மட்டுமே இருந்த காதல் துரோகங்கள், ஏமாற்றுத்தனம், ஒரே நேரத்தில் பலரைக் காதலிப்பது நிறைய பெண்களிடம் இருப்பதற்குக் காரணம், இந்த அதீத சுதந்திரம் என்ற மயக்கம்தான். சில பெண்கள், தன் காதலனுக்கு தன்னையே முழுமையாக கொடுப்பதுதான் காதலின் நம்பிக்கைக்கு உரியதாக இருக்கும் என நினைத்து எல்லை மீறுகிறார்கள். பின்னர், அந்த சுகத்துக்கு பழகி வேண்டாத விளைவுகளைச் சந்திக்கிறார்கள். இரு தரப்பும் செய்யும் பொதுவான தவறு ஒப்பிடு. நீ அவனைப் போல தாடி வெச்சுக்கோ,மீசையை டிரிம் பண்ணிக்கோ என்பதுபோல் தன்னவனை இன்னொரு ஆணுடன் ஒப்பிட்டுச் சொல்லும்போது ஆணின் பக்குவத்தைப் பொறுத்து அதன் விளைவுகள் இருக் கும். அதேபோல்தான் ஆணுக்கும்.


உணவுப்பழக்க வழக்கத்தில் திணிப்பா...? தடையை தகர்த்தெறிவோம்

நாடு முழுவதும், இறைச்சிக்காக மாடுகளை விற்க மத்திய அரசு விதித்துள்ள தடைகுறித்து ,நாம் தமிழர் கட்சியின் தலைமை ஒருங்கிணைப்பாளர் சீமான் விடுத்துள்ள அறிக்கையில் கூறியிருப்பதாவது, "ஒவ்வொரு தேசிய இனத்திற்கென்று தனித்தன்மையான பண்பாட்டு விழுமியங்கள் உண்டு . பன்னெடுங்காலமாகத் தனது தனித்தன்மைகளைக் காப்பாற்றிக்கொள்ள அவ்வினங்கள் நடத்திய போராட்டமே உலக வரலாறாக விரிந்து கிடக்கிறது. இந்திய ஒன்றியத்திலும் பல்வேறு தேசிய இனங்கள் இணைந்து வாழ்ந்து வருகிறது. ஆனால், பி.ஜே.பி அரசானது ஆட்சிபீடத்தில் ஏறியது முதல் தேசிய இனங்களின் தனித்தன்மையை அழித்திட பல்வேறு திட்டங்களினால் காய்நகர்த்தி வருகிறது. அதில் ஒன்றுதான் நமது உணவுப்பழக்க வழக்கத்தில் திணித்து இருக்கிற கட்டுப்பாடுகள். ஒரு சமூகத்தின் உணவுப்பழக்க வழக்கம் என்பது அச்சமூகம் வாழ்கின்ற இடம், பருவநிலை, பண்பாட்டை அடிப்படையாகக் கொண்டு உருவாகும் வரலாற்றுத் தொடர்ச்சி, பொருளாதாரம் ஆகியவற்றோடு தொடர்புடையது. ஒரு அரசோ, சட்டங்களோ தீர்மானிக்க இயலாத அல்லது தீர்மானிக்கக் கூடாத தனிமனிதனின் அடிப்படை சுதந்திரமான உணவுப்பழக்கவழக்கத்தில் தனது கருத்தை அல்லது தத்துவத்தைத் திணிக்க முயல்வதன்மூலம், பி.ஜே.பி அரசின் பாசிசமுகம் அம்பலப்படுத்தப்பட்டிருக்கிறது. மேலும் ஜல்லிக்கட்டுக்குத் தடை போட பல்வேறு வழியில் முயற்சித்துக் கடைசி வரை முரண்டு பிடித்த பி.ஜே.பி, இந்தத் தடையை ஜல்லிக்கட்டு போராட்டத்தோடு தொடர்புபடுத்தித் திசை மாற்றுவது மோசடித்தனமானது. இத்தடை தனிமனிதனின் அடிப்படை சுதந்திரத்துக்கு எதிரானது மட்டுமல்ல விவசாயிகளுக்கும் எதிரானது. மாடுகளை வாங்கி வளர்த்து விற்று வருமானமீட்டி வாழ்க்கை நடத்தும் பல கோடி விவசாயிகள் இந்தத் தடையினால் வறுமையில் தள்ளப்படுவார்கள். விவசாயமும் கடுமையாகப் பாதிக்கப்படும். மாட்டிறைச்சி ஏற்றுமதியில் உலகிலேயே முதலிடத்தில் திகழும் இந்திய நாட்டின் இச்செயலானது மக்களிடையே பெரும் குழப்பத்தினையும், அச் சத்தினையும் ஏற்படுத்தி இருக்கிறது. மாட்டிறைச்சியில் அரசியல் செய்ய விரும்பும் பி.ஜே.பி அரசின் இவ்வகை இந்துத்துவச் செயல்கள் உலக வல் லாதிக்கத்திற்கு ஆதரவான, ஏகபோக நலன்களை உள்ளடக்கிய ஒரே மொழி, ஒரே பண்பாடு, ஒரே சட்டம், ஒரே நாடு போன்ற சர்வாதிகார அம்சங்களை வளர்த்தெடுக்கிற மதத் தீவிரவாதப் போக்காகும். இந்நாட்டில் வாழும் பலகோடி மக்கள் மாட்டிறைச்சி உண்ணுகிறார்கள். சாதி, மதப் பிரிவினைகளுக்கெல்லாம் அப்பால் பலராலும் கடைப்பிடிக்கப்படும் உணவுப் பழக்கவழக்கத்தை ஒழித்துக் கட்ட நினைப்பதன் மூலமாகப் பி.ஜே.பி தன்னை இயக்குகின்ற கரமாக விளங்கும் ஆர்.எஸ்.எஸ்ஸின் கனவை நிறைவேற்ற முயல்கிறது என்பது தெளிவாகிறது.மேலும், ஒட்டகக்கறி மீதானக் கட்டுப்பாடு இந்நாட்டின் பூர்வக்குடிகளான இசுலாமிய மக்களின் பண் பாட்டின் மீதானத் தாக்குதலாகும். இதுபோன்ற செயல்கள் மூலமாகப் பி.ஜே.பி தலைமையிலான மத்திய அரசு மக்களிடையே பிரிவினையை ஏற்படுத்தி, மத உணர்வைத் தூண்டி அரசியல் ஆதாயம் அடைய முயற்சிக்கிறது. இதனை ஒடுக்கப்பட்ட, பிற்படுத்தப்பட்ட, பல்வேறு மத வழிபாடு கொண்ட மக்களின் உணர்வுகள் மீது தொடுக்கப்பட்ட கொடும் தாக்குதலாகவே நாம் தமிழர் கட்சி கருதுகிறது. எனவே, மத்திய அரசானது மக்களின் உணர்வுக்கு மதிப்பளிக்காமல் மக்களின் அடிப்படை, பண்பாட்டுப் பழக்கவழக்கங்களில் கைவைத்து அரசியல் ஆதா யம் அடைய முயற்சிப்பதை ஜனநாயகம் மீது பற்றுறுதி கொண்ட அனைத்து சக்திகளும் ஒன்றுதிரண்டு எதிர்க்க வேண்டிய காலத்தேவை பிறந் திருக் கிறது. மத்திய அரசானது இத்தடைச்சட்டத்தை உடனடியாகத் திரும்பப்பெற்று வெகுமக்களின் உணர்வுக்கு மதிப்பளிக்க வேண்டுமென வலியுறுத் துகிறேன். இல்லையேல், இதுபோன்ற தடைகளைத் தகர்த்தெறிய மிகப்பெரும் மக்கள்திரள் போராட்டங்களை நாம் தமிழர் கட்சியானது முன்னெடுக்கும் என எச்சரிக்கிறேன்"இவ்வாறு அந்த அறிக்கையில் சீமான் கூறியுள்ளார்.


தலைநகரில் இரு வெவ்வேறு இடங்களில் தீ:  13 வீடுகள் அழிந்தன

நேற்று

பிற்பகல் 2 மணியளவில்

ஜாலான் ஈப்போ கம்போங் கோவில்

ஹிலிருக்கு அருகில் உள்ள செந்தூல் உத்தாமா இடைநிலைப்பள்ளிக்கு

அருகில்

பலகை

வீடுகளில்

பிடித்த தீயில் 13 வீடுகள் அழிந்தன.

இதில் ஒருவீடு இந்தியருக்கு சொந்தமானதாகும். கிறிஸ்துமஸ் பெருநாள் நெருங்கி வரும் நேரத்தில் ஜி.செபஸ்தியன் என்பவரின் வீடு அழிந்தது. கிட்டத்தட்ட 11 வீடுகள் முற்றாக சாம்பலாகின.

பிற்பகல் 2.53 மணியளவில் தகவல் கிடைத்து தீயணைப்பு வாகனங்கள் விரைந்ததாக

தீயணைப்புப் பிரிவு

நட வடிக்கைப் பிரிவு தலைவர் மியோர் முகமட்

பிக்ரி கூறினார்.

3
5

வீரர்கள் தீயை அணைக்க போராட்டம் நடத்தியும்

தீயில் வீடுகள் முற்றாகச் சாம்பலாகியதாக அவர் தெரிவித்தார்.

அனைத்தும் பலகை வீடுகள் என்றார் அவர். 13 குடும்பங்களை சேர்ந்த 60 பேர் இதனால் பாதிக்கப்பட்டனர்.

பாதிக்கப்பட்ட மக்கள் செந்தூல் சமூக மண்டபத்தில் தங்க வைக்கப்பட்டிருக்கிறார்கள். தீவிபத்துக்கான

காரணங்கள் ஆராயப்படும் என்றார் அவர்.

இதனிடையே ஜாலான் ஈப்போ பத்து கெந்தோமான்

(இராணுவ முகாம் அருகில்) வரிசை கடையில் உள்ள ஒரு கடை

தீயில் அழிந்தது.


சசிகலாவை தமிழக சிறைக்கு மாற்ற வேண்டும்

பா.ஜ.க மூத்த தலைவர் சுப்ரமணியன் சுவாமி டுவிட்டரில் "பாதுகாப்பு காரணங்களுக்காக சசிகலாவை தமிழக சிறைக்கு மாற்ற வேண்டும். இதுதொடர்பாக சசிகலாவின் வக்கீல்கள் சுப்ரீம் கோர்ட்டை 2 நாட்களில் அணுக வேண்டும். எடப்பாடி முதல்வரானதும் இதற்கான நடவடிக்கையை எடுக்க வேண்டும்" ட்வீட்டியுள்ளார்.


தீபாவளி அலங்காரம் புறக்கணிப்பா?

ஜாலான் தெங்கு கிளானாவிலுள்ள லிட்டில் இந்தியா, தீபாவளிக்கான அலங்காரம் இன்றி பொலிவிழந்து காணப்படுவது குறித்து அப்பகுதி மக்கள் மனவருத்தம் தெரிவித்துள்ளனர். தீபாவளிக்கு இரு வாரங்களுக்கு முன்னதாகவே போக்குவரத்து நெரிசலாகவும் பரபரப்பாகவும் காட்சியளிக்கும் கிள்ளான், தெங்கு கிளானா சாலை இன்னமும் விழாக்கோலம் பூண்டிருக்கவில்லை. ஆண்டுதோறும் அச்சாலையின் இரு புறங்களில் தீபாவளிக்கென மிக கோலாகலமாக அலங்காரங்கள் செய்யப்படும் நிலையில், பண்டிக்கைக்கு இன்னமும் சில தினங்களே எஞ்சியுள்ள போதிலும் ஆரவாரமின்றி ஜாலான் தெங்கு கிளானா லிட்டில் இந்தியா களை கட்டவில்லை என அங்குள்ள வணிகர்கள் வருத்தம் தெரிவித்தனர். அலங்காரம் இல்லை, பரபரப்பு இல்லை. சாலை வெறிச்சோடிக்கிடக்கிறது. இது பெரும் ஏமாற்றத்தை அளிப்பதாக கிள்ளான் லிட்டில் இந்தியா தொழில் முனைவர் சங்கத் தலைவர் என்.பி. ராமன் தெரிவித்தார். அலங்காரம் ஏதுமின்றி சாதாரண நாட்களைப் போல் அச்சாலை இருப்பதாக அவர் சொன்னார். அப்பகுதியை எழில் ஊட்டும் முயற்சிகளில் மாநில அரசாங்கம் மெத்தனப் போக்கைக் கொண்டிருப்பதாக ராமன் வருத்தம் தெரிவித்தார். 2008 ஆம் ஆண்டில் சிலாங்கூர் அரசாங்கம் அதிகாரத்திற்கு வந்தது முதல் இதுவரையில் அப்பகுதியை எழில் ஊட்டும் நடவடிக்கைகளுக்கு பெரிதாக அக்கறை காட்டப்பட்டதில்லை. அலங்காரம் மட்டுமின்றி அப்பகுதியில் மாற்றங்களை ஏற்படுத்த பெரும் முயற்சிகள் ஏதும் மேற்கொள்ளப்பட்டதில்லை என ராமன் கூறினார். கிள்ளான் மாவட்ட மன்றத்தின் வாயிலாக மாநில அரசாங்கம், ஜாலான் தெங்கு கிளானாவிலுள்ள லிட்டில் இந்தியா பகுதியை அலங்கரிக்கத் தவறினால், அப்பணிகளை கிள்ளான் லிட்டில் இந்தியா தொழில் முனைவர் சங்கம் மேற்கொள்ளும் எனவும் அவர் அறிவித்தார். தீபாவளி வாழ்த்துப் பதாகைகள் உட்பட கண்கவர் அலங்காரங்களைப் பொருத்த நாங்கள் தயார். இந்த லிட்டில் இந்தியா பகுதி முழுவதும் அழகிய கண்கவர் விளக்குகளால் அலங்கரிக்கப்பட வேண்டும் என நாங்கள் விரும்புகின்றோம் என அவர் குறிப்பிட்டார். கிள்ளான் மட்டுமின்றி நாட்டின் பல பகுதிகளிலும், தீபாவளியை வரவேற்பதற்கான முன்னேற்பாடுகளில் கவனம் செலுத்தப்பட்டிருப்பதற்கான அறிகுறிகளே இல்லை எனலாம். நாட்டின் முக்கியப் பேரங்காடிகளில் ஓரிரு வாரங்களுக்கு முன்னதாக விழாக்கால பண்டிகைக்கான அலங்காரங்களும் அதிரடி விற்பனைகளுமாக இருக்க வேண்டிய தருணத்தில், இன்னும் சில நாட்களே எஞ்சியிருக்கும் நிலையிலும் தீபாவளி கொண்டாட்ட அலங்கார விவகாரத்தில் இத்தனை அலட்சியம் ஏன்? ஏன் புறக்கணிப்பு?


இஸ்லாத்தைத் தழுவிய ஸபா நாட்டின் அரசி

ஸபாவின் அரசி பல்கீஸ், இறைத்தூதர் சுலைமான் (அலை) அவர்களைக் காண தனது சேனைகளுடன் புறப்பட்டு, சுலைமான் (அலை) அவர்களின் அரண்மனையை அடைந்தார். சேனைகள் வெளியில் காவலிருக்க, சுலைமான் (அலை) அரசியை மிகுந்த மரியாதையோடும் அன்போடும் வரவேற்று, அரசிக்காக அமைத்திருந்த மேடை அருகே அழைத்து வந்து, அரசியின் அரியணையைச் சுட்டிக்காட்டி, "தங்களின் அரியாசனம் இப்படி இருக்குமா?" என்று கேட்டார். அரசிக்கு தன் கண்களை நம்ப முடியவில்லை. தன் முன் இருப்பது தனது அரியாசனமென்று உணர்ந்தவர். அதனைப் பூட்டி காவலில் வைத்து வந்திருந்தது எப்படி இங்கே வந்திருக்க முடியும் என்று எண்ணியவராக, தமது அரியணை மிகவும் அழகாக மாற்றப்பட்டிருப்பதை இரசித்து வியந்தவராக, தடுமாறியபடி "ம்ம்... ஆமாம், இது என்னுடைய அரியணைப் போலுள்ளது" என்று கூறினார். இறைத்தூதர் சுலைமான் (அலை) சற்றும் தாமதிக்காமல் "இது உங்களுடைய அரியணைதான்" என்று கூறியதும் அரசி அவரை ஆச்சர்யத்தோடு பார்த்தார். "எப்படி இது உங்களுக்குச் சாத்தியமாயிற்று?. நான் இதனை மிகுந்த காவலுக்குட்படுத்தி இருந்தேனே?" என்று பிரமிப்பிலிருந்து மீளாதவராகக் கேட்டார். அதற்கு சுலைமான் (அலை), "உண்மையில் இது தங்களுடைய அரியாசனம்தான். உங்கள் நகரத்திலிருந்துதான் எடுத்து வரப்பட்டது. நீங்கள் விரும்பினால், அதற்கு மிக அருகில் சென்று பார்வையிடுங்களேன்" என்றார்கள்.


டொமினியன் தோட்டத் தமிழ்ப்பள்ளியில் திருமுறை ஓதும் போட்டி!

செமினி நகருக்கு அருகிலுள்ள டொமினியன் தோட்டத் தமிழ்ப்பள்ளியில் முதன் முறையாக அப்பள்ளி மாணவர்கள் கலந்து கொண்ட திருமுறை ஓதும் போட்டி நடைபெற்றது. பள்ளியின் தலைமையாசிரியர் அன்பழகன் ஆலோசனையின் பேரில் ஆசிரியை புனித்தா ஏற்பாட்டுக்குழு தலைவராக செயல்பட்டு இந்த நிகழ்வினை சிறப்பாக நடத்தினர். காஜாங் இந்து சங்க வட்டாரப் பேரவையின் சங்கபூஷன் இந்திரன் ஐயா தொண்டர் மணி கமலா இந்திரன் ஆகியோர்கள் இந்த நிகழ்விற்கு நீதிபதியாக செயல்பட்டனர்.


பல்மருத்துவ அறுவை சிகிச்சை கல்வி திட்டம்!

படைத்துள்ளது என்று அப் பல்கலைக்கழகத்தின் வேந்தரும் நிர்வாகத் தலைவருமான பேரா சிரியர் டான்ஸ்ரீ டாக்டர் ஹாஜி முகமட் ஹனிபா நேற்று கூறி னார்.சுமார் 10 ஆண்டுகளுக்கு முன் மாஹ்சா பல்கலைக்கழ கத்தில் பல்மருத்துவ அறுவை சிகிச்சை கல்வி திட்டம் தொடங்கப்பட்டது.இக்கல்வி திட் டத்தை தொடங் கியது முதல் அதி கமான மாணவர் கள் இத்துறையை தேர்வு செய்து படித்தனர். அவ்வகையில் பல்மருத்துவ அறுவை சிகிச்சை துறை யில் ஆயி ரக்கணக்கான பட்டதாரிகளை மாஹ்சா பல்கலைக்கழகம் உருவாக்கியுள்ளது. அவர்கள் அனைவரும் இன்று இத்துறையில் சிறந்து விளங்கி வருகின்றனர். இது மாஹ்சா பல்கலைக்கழகத்திற்கு கிடைத்த மிகப் பெரிய அங் கீகாரமா கும். இனி வரும் காலங்களில் அதி கமான பட்டதாரி மாணவர்களை பல்மருத்துவ அறுவை சிகிச்சை துறையில் உருவாக்க வேண்டும் என்பது மாஹ்சா பல்கலைக்கழ கத்தின் முதன்மை நோக்கமாகும் என்று அவர் கூறினார். மாஹ்சா பல்கலைக்கழகத்தின் பல்மருத்துவ அறுவை சிகிச்சை கல்வி திட்டம் தொடங்கப்பட்டு 10 ஆண்டுகளை நிறைவை யொட்டி சிறப்பு கண்காட்சி யுடன் கூடிய மாநாடு ஒன்று மார்ச் 10ஆம் தேதி தொடங்கி 12ஆம் தேதி வரை சௌஜானா புத்ராவில் நடைபெற்றது. பல்மருத்துவம் துறையைச் சேர்ந்த பல கண்காட்சிகள் இங்கு நடத்தப்பட்டன. இது மாணவர்களுக்கு மிகப் பெரிய பயனை அளித்தது. அதே வேளையில் ஆசிய வட்டாரத்தைச் சேர்ந்த 8 முன் னணி பல்மருத்துவ நிபுணர்கள் இம்மாநாட்டில் கலந்து கொண்டு உரையாற்றினர். இந்த 8 நிபுணர் களின் உரை மாஹ்சா பல்கலைக்கழகத்தில் பல்மருத்துவத் துறையில் பயின்று வரும் மாணவர் களுக்கு மிகவும் பயனாக அமைந்துள்ளது. அதே வேளை யில் மாண வர்கள் தங்களின் ஆற்றலையும், திறமையையும் வளர்த்துக் கொள்ள இம்மாநாடு கண்காட் சியும் சிறந்த தளமாக அமைந் தது என்று டான்ஸ்ரீ ஹனிபா கூறினார்.


தோட்டப்புறத் தமிழ்ப்பள்ளிகளில் குறைவான மாணவர்கள்.

(ப.சந்திரசேகர்) ஈப்போ,

தோட்டப்புறத் தமிழ்ப்பள்ளிகளில் மாணவர்களின்  எண்ணிக்கை குறைந்துள்ளது  தொடர்பில் கல்வி அமைச்சு முழு ஆய்வினை மேற்கொண்டு வருவதாக கல்வி துணை அமைச்சர் தியோ நீ சிங் நேற்று மலேசிய நண்பனிடம் தெரிவித்தார்.தோட்டப்புறம், கிராமப்புற தமிழ்ப்பள்ளிகளில் மாணவர்களின் எண்ணிக்கை சரிவு கண்டிருப்பது என் கவனத்திற்குக் கொண்டு வரப்பட்டிருக்கிறது. இது குறித்து அதிகாரிகள் முழு ஆய்வு மேற்கொண்டு வருகின்றனர்.

Read More: Malaysia Nanban Tamil Daily on 5.1.2019


ரஷ்ய ரயில் நிலையத்தில் வெடிகுண்டு தாக்குதல்: 10 பேர் உடல் சிதறி பலி

ரஷ்யாவின் செயின்ட் பீட்டர்ஸ்பர்க் ரயில் நிலையத்தில் குண்டு வெடித்ததில் 10 பேர் உடல் சிதறி பலியாகியுள்ளனர். ரஷ்யாவின் செயிண்ட். பீட்டர்ஸ்பர்க் நகரின் 2 சுரங்க ரயில் நிலையங்களில் இரண்டு குண்டுவெடிப்பு நிகழ்ந்துள்ளது. உடனடியாக சம்பவ இடத்திற்கு விரைந்த தீயணைப்புத்துறையினர், தீயை கட்டுக்குள் கொண்டு வந்தனர். சுரங்க ரயில் நிலையத்தை சுற்றிலும் பலத்த பாதுகாப்பு போடப்பட்டுள்ளது. குறித்த குண்டுவெடிப்பில் 10 பேர் உயிரி ழந்தனர். 50க்கும் மேற்பட்டோர் படுகாயமடைந்தனர். அவர்களை மீட்டு அருகிலுள்ள மருத்துவமனையில் சிகிச்சைக்காக அனுமதிக்கப்பட்டுள்ளனர். குண்டிவெடிப்பு நிகழ்ந்ததை அடுத்து, பல்வேறு மெட்ரொ ரயில் நிலையங்கள் மூடப்பட்டுள்ளன. அங்கிருந்த பொதுமக்களை உடனடியாக வெளியேற்றியுள்ளனர். இந்த சம்பவத்திற்கு எந்த ஒரு தீவிரவாத அமைப் பும் இதுவரை பொறுப்பேற்கவில்லை. இந்நிலையில் உயிரிழந்தவர்களின் குடும்பங்களுக்கு ரஷ்ய ஜனாதிபதி புட்டின் ஆழ்ந்த இரங்கலை தெரிவித் துள்ளார். சம்பவ இடத்தை நேரில் பார்வையிட திட்டமிட்டுள்ளதாகவும் தகவல்கள் வெளியாகியுள்ளன.


பிரேமலதா ஒருபுறம்.. சுதீஷ் ஒருபுறம்.. குழப்பத்தில் நிர்வாகிகள்

சென்னை:

அதிமுகவிடம் இத்தனை பிடிவாதமாக நிற்கும் தேமுதிகவின் தற்போதைய கள நிலவரத்தைப் பார்த்தால் நிச்சயம் அத்தனை பேருக்குமே ஆச்சரிய மாகத்தான் இருக்கும். காரணம் கிட்டத்தட்ட கிரவுண்ட் ஜீரோ நிலையில்தான் தேமுதிக உள்ளது.2005ம் ஆண்டு தேசிய முற்போக்கு திராவிட கழகம் என்ற கட்சியை மதுரையில் தொடங்கினார் விஜயகாந்த். அப்போது அவர் மீது தமிழகம் முழுவதும் மிகப் பெரிய எதிர்பார்ப்பு இருந்தது.

திமுக, அதிமுகவுக்கு மிகப் பெரிய மாற்று வந்து விட்டது என்று கூட மக்கள் பேச ஆரம்பித்தனர்.. விஜயகாந்த்தை நோக்கி மக்கள் திரும்பவும் ஆரம்பித்தனர். ஒரு எழுச்சியை ஏற்படுத்தினார் விஜயகாந்த் என்பதில் சந்தேகம் இல்லை.

தனியாக முதல் தேர்தல்

கட்சி ஆரம்பித்த பின்னர் 2006ம் ஆண்டு தனது முதல் சட்டசபைத் தேர்தலை சந்தித்தார் விஜயகாந்த். 234 தொகுதிகளிலும் போட்டியிட்டார். தனித்துப் போட்டியிட்டார். சூறாவளியென பட்டி தொட்டியெங்கும் படையெடுத்தார். இவரைப் போல யாரும் சுற்றுப்பயணம் செய்ததில்லை என்று கூறும் அளவுக்கு அவரது பிரச்சாரம் தமிழகம் முழுவதும் இருந்தது. ஒரு இடத்தில் வென்றது தேமுதிக. அதுவும் விருத்தாச்சலத்தில் விஜயகாந்த் மட்டும் வெற்றி பெற்றார்.

அதிரடி வாக்குகள்

முதல் தேர்தலிலேயே தமிழகத்தை தன் பக்கம் திரும்பிப் பார்க்க வைத்தார் விஜயகாந்த். யாருக்குமே தெரியாத வேட்பாளர்களை தமிழகம் முழுக்க நிறுத்தி முரசு என்ற சின்னத்தில் மக்கள் முன்பு நின்று களம் கண்ட அவர் 8.38 சதவீத வாக்குகளைப் பெற்று அதிர வைத்தார். காலம் காலமாக அரசியல் நடத்தி வரும் கம்யூனிஸ்ட் கட்சிகள் கூட இந்த அளவுக்கு வாக்கு சதவீதத்தை அக்காலகட்டத்தில் கொண்டிருக்கவில்லை.

2009ல் புதிய எழுச்சி

அடுத்து 2009ம் ஆண்டு நடந்த லோக்சபா தேர்தலில் 39 தொகுதிகளிலும் தனித்துப் போட்டியிட்டார் விஜயகாந்த். இம்முறையும் தமிழகம் முழுவதும் வலம் வந்தார். ஆனால் ஒரு வெற்றி கூட கிடைக்கவில்லை. ஆனால் வாக்குகளை அள்ளினார். இந்த முறை அவரது கட்சி பெற்ற வாக்குகள் 10.09 சதவீதம் ஆகும். இது திராவிடக் கட்சிகளான திமுக, அதிமுகவை அதிர வைத்தது. சுதாரிக்க வைத்தது.

சிக்கினார் சூழ்ச்சியில்

அதுவரை தெளிவாகத்தான் இருந்தது விஜயகாந்த்தின் பயணம். ஆனால் 2011ல் அவர் அரசியல் சூழ்ச்சியில் சிக்கினார். அவரது சரிவும் அந்த ஆண்டுதான் தொடங்கியது. முதல் முறையாக கூட்டணி என்ற பழைய பாணிக்கு அவர் போய் விழுந்தார். அதிமுகவுடன் கூட்டணி வைத்து சட்டசபைத் தேர்தலை சந்தித்தா். 29 இடங்களில் வெற்றி கிடைத்தது. எதிர்க்கட்சித் தலைவர் ஆனார் விஜயகாந்த். ஆனால் அவரது கட்சியின் வாக்கு சதவீதம் 7.9 சதவீதமாக இறங்கி விட்டது.

கெட்டுப் போன பெயர்

அதன் பிறகு தேமுதிக மீதான மக்களின் பார்வை மாறிப் போனது. மக்களின் நம்பிக்கையை விஜயகாந்த் இழந்தார். இதனால் அடுத்து வந்த 2014 லோக்சபா தேர்தலில் அவரது கட்சியின் வாக்குகள் மேலும் சரிந்தன. 5.1 சதவீத வாக்குகளே கிடைத்தன. போட்டியிட்ட 14 இடங்களிலும் அவரது கட்சி பரிதாபமாகத் தோல்வியைத் தழுவியது. டெபாசிட்டையும் பறி கொடுத்தது.

மறுபடியும் சறுக்கல்

இந்த நிலையில் 2016 சட்டசபைத் தேர்தலில் தேமுதிகவை திமுக கூட்டணிக்கு அழைத்தது. கெஞ்சிக் கூத்தாடிப் பார்த்தது. ஆனால் விஜயகாந்த் சுதாரிக்கவில்லை. மாறாக மக்கள் நலக் கூட்டணி என்ற பெயரில் ஒரு உப்புமா கூட்டணியை அமைத்து போட்டியிட்டார். மிகப் பெரிய தோல்வி, வரலாறு காணாத அடி அந்தக் கூட்டணிக்குக் கிடைத்தது. அதை விட மோசமாக தேமுதிகவின் வாக்கு சதவீதம் வெறும் 2.4 சதவீதமாக இறங்கிப் போனது.

நிலைமை இதுதான்

அதன் பின்னர் மக்களுக்காக எதையும் தேமுதிக செய்ததாக நினைவில்லை. மக்கள் பிரச்சினைகளுக்காக களம் கண்டதாக நினைவில்லை. நீட் விவகாரத்திலும் கூட மக்களுக்கு எதிர் திசையில்தான் நின்றது தேமுதிக. மக்களிடமிருந்து வெகுவாகவே அந்நியப்பட்டுப் போயுள்ளது. எனவே மக்கள் தேமுதிகவை கிட்டத்தட்ட மறந்து போய் விட்டனர். இடையில் நாம் தமிழர், மக்கள் நீதி மய்யம் ஆகியவை மக்கள் மனதில் இடம் பிடிக்க ஆரம்பித்து விட்டன. இந்த நிலையில்தான் தற்போது தேமுதிக உள்ளது.

இவர்களுடன்தான் போட்டி

உண்மையில் நாம் தமிழர், மக்கள் நீதி மய்யம் போன்ற கட்சிகளுடன் போட்டியிடும் நிலையில்தான் தேமுதிக உள்ளது. பாமகவெல்லாம் மிகப் பெரிய இடத்தில் உள்ளது. தொடர்ந்து கடுமையாக உழைத்து வரும் கட்டமைப்புடன் கூடிய கட்சியாக அது உள்ளது. ஆனால் தேமுதிக அப்படி இல்லை. விஜயகாந்த் இல்லாவிட்டால் தேமுதிகவை திரும்பிக் கூட யாரும் பார்க்க மாட்டார்கள். இதுதான் கள நிலவரம்.


பதநீர் விற்று பள்ளிக்கூடம் நடத்தும் கிராம மக்கள்

அந்தோணியார்புர மக்கள் தங்கள் பள்ளி வளர்ச்சிக்காக நடத்தும் பதநீர்க் கடை. ஜனவரி 15ம் தேதிக்கு பிறகு பதநீர் சீசனில் தொடங்கும் இந்தக் கடை ஆகஸ்ட் மாதம் வரை செயல்படுகிறது. ‘‘எந்தக் கலப்படமும் இல்லாத, உடலுக்கு தீங்கிழைக்காத இயற்கையான பானம் சார் பதநீர்... இன்னைக்கு வரை எங்கப் பள்ளிக் கூடத்தை மேம்படுத்துறது இந்த பதநீர்தான்...’’ என்று பெருமிதமாகச் சொல்கிறார் அந்தோணியார்புரம் பள்ளிக்கூட கமிட்டித் தலைவர் ராயப்பன். ‘‘சுதந்திரத்துக்கு முன்னாடி ஆர்.சி. திருச்சபையால தொடங்கப்பட்ட பள்ளிக்கூடம். இது 75வது வருஷம். இப்போ வரை, ஒண்ணு முதல் அஞ்சாம் கிளாஸ் வரை அரசு உதவி பெறும் தொடக்கப் பள்ளியா நடந்துக்கிட்டு வருது. ஆனா, அஞ்சாம் வகுப்புக்கு மேல நடுநிலைப் பள்ளியில படிக்க போகணும்ன்னா கிழக்கே 5 கிமீ தொலைவுல இருக்கிற தூத்துக்குடிக்குப் போகணும். அதைவிட்டா, மேற்கே 5 கி.மீ தொலைவுல இருக்கிற புதுக்கோட்டைக்குப் போகணும். அதனால, பிள்ளைங்க ரொம்ப சிரமப்பட்டாங்க. கொஞ்சம் விவரம் தெரிஞ்சு பஸ் ஏறி படிக்க போகுற வரைக்குமாவது பிள்ளைகளை இங்கே படிக்க வைக்கலாம்னு தோணுச்சு. அதனால, நடு நிலைப்பள்ளியா தரம் உயர்த்த அரசுகிட்ட கோரிக்கை வச்சோம். அது முடியாததால 6 முதல் 8ம் வகுப்பு வரை மட்டும் சுயநிதி வகுப்புகளா நாங்களே தொடங்கிட்டோம். வருஷம் தவறாம அங்கீகாரம் மட்டும் அரசுகிட்ட வாங்கிடுவோம். பள்ளியை நடத்த வேண்டிய பொறுப்பு எங்களோடது.


சாம்சங் நிறுவனத்திற்கு சோதனை !!!

சாம்சங் கேலக்ஸி நோட் 7 – வெளியீடு மற்றும் திரும்பப் பெறப்பட்ட செய்தி அனைவரும் அறிந்ததே. ஆப்பிள் கருவிகளுக்கு போட்டியாகக் களம் இறங்கிய கருவிகள் வெடித்துச் சிதறியதைத் தொடர்ந்து சில நாட்கள் இண்டர்நெட் வைரலானது.கருவிகள் திரும்பப் பெறும் வழக்கம் புதியது இல்லை, முன்னதாக 2007 ஆம் ஆண்டில் நோக்கியா நிறுவனம் தனது பேட்டரிகளை பாதுகாப்பு காரணங்களுக்காக திரும்பப் பெற்றது. சுமார் 46 மில்லியன் பேட்டரிகளை அந்நிறுவனம் திரும்பப் பெற்றது. சாம்சங் நிறுவனம் கேலக்ஸி நோட் 7 வாங்கிய பயனர்களிடம் கருவிகளை பேக்கப் செய்து ஸ்விட்ச் ஆஃப் செய்து திரும்ப வழங்குமாறு கேட்டுக் கொண்டுள்ளது.இங்கு சாம்சங் கேலக்ஸி நோட் 7 கருவி குறித்து அனைவரும் தெரிந்து கொள்ள வேண்டிய சில தகவல்களைத் தான் வழங்கியுள்ளோம்.. கேலக்ஸி நோட் 7 ஏன் வெடித்தது? கேலக்ஸி நோட் 7 கருவி வெடிக்க அதன் பேட்டரி செல் பிரச்சனை தான் முக்கிய காரணம் என சாம்சங் நிறுவனம் கடந்த மாதம் அறிவித்தது.இது குறித்து அந்நிறுவனம் வெளியிட்ட செய்தி குறிப்பில் பேட்டரிகளை தயாரிக்கும் போது ஏற்பட்ட சிறு கோளாறு தான் அதனினை வெடிக்கச் செய்துள்ளது. செப்டம்பர் 2 ஆம் திகதி வரை சாம்சங் சார்பில் சுமார் 2.5 மில்லியன் கேலக்ஸி நோட் 7 கருவிகள் திரும்பப் பெற இருப்பதாகத் தெரிவிக்கப்பட்டது.செப்டம்பர் 27 ஆம் திகதி வாக்கில் தென்கொரியா மற்றும் அமெரிக்காவில் விற்பனை செய்யப்பட்ட சுமார் 60% கேலக்ஸி நோட் 7 கருவிகளுக்கான மாற்றுக் கருவிகள் வழங்கப்பட்டன. முதல் முறை கருவிகள் திரும்பப் பெறப்பட்ட போது சுமார் 35 கருவிகள் வெடித்ததால் அதன் பயனர்கள் முறையிட்டதாக சாம்சங் சார்பில் தெரிவிக்கப்பட்டது.அனைத்து நோட் 7 கருவிகளையும் திரும்பப் பெற தேவையான அனைத்து முயற்சிகளும் மேற்கொள்ளப்பட்டுள்ளன. இதில் சாம்சங் சார்பில் மின்னஞ்சல் அனுப்புதஸ், நோட்டிபிகேஷன் போன்றவை பதிவு செய்யப்பட்டுள்ள பயனர்களுக்கு அனுப்பப்பட்டிருக்கின்றது.கருவிகளைத் திரும்பப்பெறும் வரை கருவ முழுமையாக சார்ஜ் ஆவதைத் தடுக்கும் புதிய வகை மென்பொருள் அப்டேட் ஒன்று வழங்கப்பட்டுழள்ளதும் குறிப்பிடத்தக்கது. சாம்சங் திரும்பப்பெறும் கேலக்ஸி நோட் 7 கருவிகள் என்னவாகும் என்ற கேள்விக்கு சாம்சங் சார்பில் எவ்வித பதிலும் வழங்கப்படவில்லை.சாம்சங் நோட் 7 கருவிகளில் இருக்கும் பாகங்களை மற்ற கருவிகளுக்கு பயன்படுத்துமா அல்லது இவற்றை முழுமையாக அழித்து விடுமா என்பது கேள்விக் குறியானதாகவே இருக்கின்றது.


அகதிகளுக்கு உதவும் அமைப்பை 18 வயதில் தோற்றுவித்த மலேசிய இளம்பெண்

கோலாலம்பூர், அகதிகளுக்கு உதவுவதற்காக தமது 18 ஆவது வயதில் ஓர் அரசுசார்பற்ற அமைப்பைத் தோற்றுவித்த ஹெய்டி குவா விற்கு பிரிட்டிஷ் அரசி எலிசபெத் 2 வழங்கும் இளந்தலைவர்கள் விருது பெறுபவராக அறிவிக்கப் பட்டுள்ளார்.லண்டனுக்கு புறப்படுவதற்கு சில மணி நேரங்களுக்கு முன்பு மலேசியா கினி குவாவை சுபாங் ஜெயாவில் சந்தித்து நேர்காணல் நடத்தியது. அவருடன் இருக்கையில், அவருக்கு வந்த கைத்தொலை பேசி அழைப்புகள் எண்ணற் றவையாக இருந்தன. அதில் ஒன்று, பிரதமர் அலுவலகத் திலிருந்து வந்த அழைப்பு. லண்டனுக்கு புறப்படுவதற்கு முன்பு அவர் பிரதமரைச் சந்திக்க முடியுமா என்று கேட்கப்பட்டார். அழைப்பை ஏற்றுக் கொள்ள முடியாத நிலையை குவா விளக்கினார். காமன்வெல்த் நாடுகளில் சமுதாய நடவடிக்கைகளில் ஈடுபாடு கொண்டு அச்சமுதாய மக்களின் வாழ்க்கையில் மாற்றத் தைக் கொண்டு வரும் இளந் தலைவர்களுக்கு அங்கீகாரம் அளித்து அவர்களைக் கொண்டா டுவது எலிசபெத் அரசியின் இளந்தலைவர்கள் விருது.இவ்வாண்டின் விருதுக்காக தேர்வு செய்யப்பட்ட ஒரே மலேசியரான ஹெய்டி குவா, அகதிகளுக்கான இடர்க்காப் படம் (Refuge for The Refugees (RFTR) என்ற அமைப்பின் வழி ஆற்றிய சேவைக்காக இந்த விருதைப் பெறுகிறார். ஹெய்டி குவாவும் அவரின் தோழி அண்டிரியா பிரிஷாவும் ஐந்தாம் படிவ படிப்பை முடிக்கும் தறுவாயில் இருக்கும் போது ஐந்து ஆண்டுகளுக்கு முன்பு இந்த ஆர்எப்டிஆர் என்ற அரசு சார்பற்ற அமைப்பைத் தொடங்கினர்.அவர்கள் இருவரும் ஒரு மியன்மார் அகதிகளுக்கான பள்ளி யில் ஆங்கிலமொழி போதிக்கும் தன்னார்வல ஆசிரியர்களாக சேர்ந்தனர். மிகக் குறுகிய காலத்தில், நிதி பற்றாக்குறையினால் அப்பள்ளி மூடப்படும் நிலையை எட்டியது. தாம் மேல்படிப்பற்குச் செல்லப் போகும் நிலையில் இருக்கும் போது, மலேசியாவில் முறையான கல்வி கற்க தகுதி பெறாத இந்தக் குழந்தைகள், தங்களுக்குக் கல்வி கற்க கிடைத்த இந்த வாய்ப்பையும் இழக்கப் போகிறார்களே என்று ஹெய்டி வருந்தினார்.பள்ளிக்கூடம் என்று கூறப்படும் அந்த இடம் இரண்டு மலிவு விலை அடுக்கு வீடு களைக் கொண்டதாகும். அவற்றின் அறைகளுக்கு சூரிய ஒளிதான் வெளிச்சம். எப்படியாவது அப்பள்ளியைக் காப்பாற்றி விட வேண்டும் என்ற துடிப்பில், நிதி திரட்டு வதற்கு இரண்டு வாரகால அவகாசம் தரும்படி தலைமையா சிரியரை ஹெய்டி கேட்டுக்கொண்டார்.இறுதியில், அவர்கள் இருவரும் முகநூலை நாடினர். அவர்கள் படித்துக் கொடுக்கும் பிள்ளை களின் கதையைப் பகிர்ந்து கொண்டனர். மக்கள் ஆதரவு கொடுத்தனர். ஒரு வாரத்திற்குள், ஹெய்டி யும் பரிஷாவும் பள்ளிக்கூடத் தைப் பல மாதங்களுக்கு நடத்து வதற்கு போதுமான நிதியைத் திரட்டுவதில் வெற்றி பெற் றனர். இக்காலக்கட்டத்தில், மலே சியாவில் 186 அகதிகளுக்கான பள்ளிக்கூடங்கள் இருப்பதையும் அவற்றுக்குப் போதுமான நிதி மற்றும் ஆதரவு இல்லா திருப்பதையும் அவர்கள் இருவரும் கண்டறிந்தனர். ஹெய்டியும் பரிஷாவும் 18 வயதை அடைவதற்காக சில வாரங்கள் காத்திருந்தனர். ஓர் அமைப்பை பதிவு செய்வதற்கு குறைந்தபட்ச வயது 18 ஆகும். பின்னர், ஆர் எப்டிஆரை பதிவு செய்தனர் என்பது குறிப்பிடத்தக்கது.


PTPTN SKIM SIMPANAN PENDIDIKAN NASIONAL

PTPTN SKIM SIMPANAN PENDIDIKAN NASIONAL

Claim Income Tax Relief upto RM 8,000.00 per year and take part in Cabutan WOW


சென்னை போலீஸ் 6 மணிக்கு பணிக்கு வர உத்தரவு

அ.தி.மு.க-வின் உள்கட்சிக் குழப்பத்தால், தமிழக அரசியல் களம் பரபரப்பான சூழலை எட்டியுள்ளது. இந்த நிலையில், சென்னையில் பணிபுரியும் அனைத்துக் காவலர்களும் காலை 6 மணிக்கு பணிக்கு வர வேண்டும் என, சென்னை மாநகர காவல்துறை ஆணையர் கரண் சின்ஹா உத்தர விட்டுள்ளதாகத் தகவல் வந்துள்ளது. நேற்று, தலைமைச் செயலகம் மற்றும் முதல்வர் எடப்பாடி பழனிசாமி வீட்டில் தமிழக அமைச்சர்கள் ஆலோசனை நடத்தினர். பிறகு, செய்தி யாளர்களை அமைச்சர்கள் கூட்டாகச் சந்தித்தனர். அப்போது பேசிய நிதி அமைச்சர் ஜெயக்குமார், 'தினகரன் குடும்பத்தை ஒதுக்கிவைத்துவிட்டு, ஆட்சி யை நடத்துவோம். கட்சியும் ஆட்சியும் ஒரு குடும்பத்தின் கட்டுப்பாட்டில் இருக்கக்கூடாது. பன்னீர்செல்வம் பேச்சுவார்த்தைக்கு வந்தால், அவருடன் பேசத் தயார்.' என்று கூறினார். இதையடுத்து, அடையாறில் இருக்கும் தனது வீட்டில், டி.டி.வி.தினகரன் தனது ஆதரவு எம்எல்ஏ-க்களுடன் ஆலோசனையில் ஈடுபட்டார். இப்படி, அ.தி. மு.க-வில் உள்கட்சிக் குழப்பம் அதிகரித்துள்ள நிலையில், சென்னை மாநகரக் காவல் ஆணையர் கரண் சின்ஹா, சென்னையில் பணிபுரியும் காவ லர்கள் அனைவரும் காலை 6 பணிக்கு பணிக்கு வருமாறு உத்தரவிட்டு இருப்பதாகத் தகவல்கள் வருகின்றன.


31 MLA-க்கள் மற்றும் அமைச்சர் ராஜேந்திர பாலாஜி தினகரனுக்கு ஆதரவு

சென்னை அதிமுக-வில் உச்சக்கட்ட குழப்பம் நிலவி வரும் நிலையில் அதிமுக எம்.எல்.ஏ-க்களின் கணிசமான ஆதரவு டி.டி.வி.தினகரனுக்கு பெருகி கொண்டே வருகிறது. நேற்றிரவு வரை 27 M.L.A-க்கள் தினகரனுக்கு ஆதரவு தெரிவித்த நிலையில், இன்று தற்போது வரை 4 M.L.A-க்கள் ஆதரவு தெரி வித்துள்ளனர். இதனையடுத்து தினகரன் ஆதரவு M.L.A-க்களின் எண்ணிக்கை 31-ஆக அதிகரித்துள்ளது. இந்நிலையில் எடப்பாடி அமைச்சரவையில் பால்வளத்துறை அமைச்சராக உள்ள ராஜேந்திர பாலாஜியும், தினகரன் மற்றும் சசிகலாவிற்கு ஆதரவான கருத்தை தெரிவித்துள்ளது குறிப்பிடத்தக்கது. இன்று காலையில் திருப்பரங்குன்றம் எம்எல்ஏ போஸ் மற்றும் உசிலம்பட்டி எம்எல்ஏ இருவரும் தினகரனின் அடையாறு இல்லத்திற்கு சென்று அவரை ஆதரவு தெரிவித்தனர். 31-வது MLA-வாக பெரியபுள்ளான் தினகரனை நேரில் சந்தித்து ஆதரவு தெரிவித்துள்ளார். மேலும் கட்சி விவகாரத்தில் அமைச் சர்கள் யாரும் தலையிட வேண்டாம் என்றும் தினகரன் ஆதரவாளர்கள் கூறி வருகின்றனர். இந்நிலையில் தினகரனை M.L.A-க்கள் சந்திப்பது குறித்து அமைச்சர் ராஜேந்திர பாலாஜி செய்தியாளர்களுக்கு பேட்டியளித்தார். அப்போது பேசிய அவர், எங்கள் பொதுச் செயலாளர் சசிகலா தான், டிடிவி தினகரன் தான் துணை பொதுச் செயலாளர் என திட்டவட்டமாக கூறினார். சட்டமன்ற தேர்தல் நிச்சயமாக வரும் ஆனால் நான்கு ஆண்டுகளுக்கு பிறகு தான் வரும் என்றார். எங்களுக்குள் சின்ன சின்ன பிரச்சனைகள் உள்ளதாக கூறிய அவர், விரைவில் அவை சரிசெய்யப்பட்டு அனைவரும் ஒன்று சேர்வோம் என்றார். கட்சியின் துணை பொதுச் செயலாளர் என்ற முறையில் தின கரனை அனைவரும் சந்தித்து வருகின்றனர். நேரம் கிடைக்கும் போது தாமும் சந்திக்க உள்ளதாக தெரிவித்தார்.


200 நடன கலைஞர்களுடன் சினேகன் ஆடிப்பாடிய பாடல் "எவனும் புத்தனில்லை"

வி சினிமா குளோபல் நெட்வொர்க்ஸ் பட நிர்வனம் சார்பில் அதிகப் பொருட் செலவில் தயாரிக்கும் படம் "எவனும் புத்தனில்லை". இந்த படத்தில் நபிநந்தி கதாநாயகனாக நடிக்கிறார். இன்னொரு நாயகனாக ஷரத் என்ற புதுமுகம் நடிக்கிறார். நாயகிகளாக நிகாரிகா, சுவாசிகா இருவரும் நடிக்கிறார்கள். ஒரே ஒரு பாடல் காட்சியில் பூனம் கவுர் நடிக்கிறார். மற்றும் சங்கிலி முருகன், வேலா ராமமூர்த்தி, நான் கடவுள், ராஜேந்திரன், கார்த்திகேயன், எம்.எஸ்.பாஸ்கர், சிங்கமுத்து, மாரிமுத்து, பசங்க சிவகுமார், கே.டி.எஸ். பாஸ்கரன், முரு, ஆறு, மலேசியா ராதா சரஸ்வதி உள்பட பலர் நடிக்கிறார்கள். ஒரே ஒரு பாடல் காட்சியில் கவிஞர் சினேகன் நடிக்கிறார்.

கதை திரைக்கதை அமைத்து இயக்குகிறார் எஸ்.விஜயசேகரன்.

இப்படத்தைப்பற்றி இயக்குநர் கூறியதாவது. உலகத்தில் பெரும்பாலான உயிரனங்கள் தன் இனத்தை தானே வேட்டையாடி அழிப்பதில்லை. ஆனால் மனித இனத்தில் ஆணுக்குப் பெண் சலித்தவள் அல்ல என்பது போல் இரு பாலினமும் தன் சுயநலத்திற்காக ஒருவரை ஒருவர் வேட்டையாடி நாகரீகம் என்ற பெயரில் நகரத்தின் ஒட்டு மொத்த சுயநல மனிதக் கூட்டங்கள் செய்யும் அட்டூழியங்களுக்கு எதிராக 6000 அடி உயர மலைக்கிராமத்தில் வெள்ளந்தியாக வாழ்ந்த இளைஞன் மருத்துவக் கல்லூரி மாணவனுடன் இணைந்து நடத்தும் யுத்தமே எவனும் புத்தினில்லை.

சினேகன் எழுதி அவரே நடித்த பாடல் காட்சி ஒன்று மலேசியா சென்னை னோன்ற இடங்களில் மிகப் பிரமாண்டமாகப் படமாக்கப்பட்டது. "எதுவும் தப்பில்லை எவனும் புத்தனில்லை என்ற பாடல் காட்சி இன்றைய தலைமுறை ரசிகர்களை குறி வைத்து எடுக்கப்பட்ட பாடல் காட்சி இது. இந்த பாடல் காட்சியில் 200 நடனக் கலைஞர்கள் பங்கேற்றனர். மலேசியாவிலும் சென்னை யிலும் மிகப்பிரமாண்டமாக அரங்குகள் அமைத்து படமாக்கப்பட்டது.


ஆப்பிரிக்க நபர்களின் காதல் மோசடி! 59 லட்சம் வெள்ளி இழப்பு!

ஆப்பிரிக்க நபர்களின் காதல் மோசடி நடவடிக்கையால் உள்ளூர் பெண்கள் 59 லட்சம் வெள்ளி வரை இழப்பை சந்தித்துள்ளனர் என்று டாங் வாங்கி மாவட்ட போலீஸ்படைத் தலை வர் முகமட் சுக்ரி நேற்று கூறினார். சமூக வலைத்தளங்களின் மூலம் காதலிப்பதாக கூறிக் கொண்டு பணம் பறிக்கும் கும்பல்களின் நடவடிக்கைகள் நாளுக்கு நாள் அதிகரித்துக் கொண்டே வருகின்றன.ஆப்பிரிக்க, நைஜீரியா நாடுகளில் இருந்து இங்கு வந்த ஆட வர்களில் அதிகமானோர் இங்குள்ள பெண்களை ஏமாற்றி பணம் பறித்து வருகின்றனர். இக்கும்பல் இளம் பெண்கள், தனித்து வாழும் தாய்மார்கள், நிபுணத்துவ பணிகளில் ஈடுபட்டி ருக்கும் பெண்கள் குறிப்பாக மருத்துவர்கள், வழக்கறிஞர்களை சமூக வலைத் தளங்களின் மூலம் தொடர்பு கொள்கின்றனர்.சமூக வலைத் தளங்களின் மூலமாகவே காதல் வார்த்தை களைப் பேசி அப்பெண்களை மயக்குகின்றனர். பெண்களின் கவர்ச்சிப் படங்கள் கையில் சிக்கும் போது உடனே அக்கும்பல் பணத்தைக் கேட்டு மிரட்டுகின்றனர். படங்கள் வெளியாகாமல் இருப்பதற்கு அப்பெண்கள் பணத்தை கொடுத்து ஏமாந்து போகின்றனர் என்று அவர் செய்தியாளர்களிடம் கூறினார். கடந்தாண்டு ஜனவரி மாதம் முதல் டிசம்பர் மாதம் வரை சுமார் 35 புகார்கள் பதிவு செய்யப் பட்டுள்ளன. இவ்வாண்டு இரண்டு மாதங்களில் மட்டும் 4 புகார்களை போலீசார் பெற்றுள்ளனர். கிடைக்கப் பெற்ற புகார்களின் அடிப்படையில் இதுவரை 59 லட்சத்து 39 ஆயிரத்து 920 வெள்ளியை பாதிக் கப்பட்டவர்கள் இழந்துள்ளனர் என்று அவர் தெரிவித்தார்.இதனிடையே கடந்த பிப்ரவரி 22ஆம் தேதி மாலை 4 மணியளவில் டாங் வாங்கி போலீஸ்படையின் வணிக குற்றப் பிரிவினர் காஜாங்கில் உள்ள அடுக்கு மாடி குடியிருப் பில் அதிரடி சோதனையை நடத்தினர். இச்சோதனையின் போது 35 வயது முதல் 37 வயதுக்குட்பட்ட இரண்டு நைஜீரிய ஆடவர்கள் உட்பட மூன்று உள்நாட்டுப் பெண்களையும் போலீசார் கைது செய்தனர். மேலும் அவ்வீட்டில் இருந்து அதிகமான ஏடிஎப் அட்டை கள், கைத்தொலைபேசிகள், மடிக் கணினிகள் உட்பட பல பத்திரங்களை போலீசார் கைது செய்தனர் என்று அவர் கூறினார். காதல் மோசடி குற்றத்தில் கைது செய்யப்பட்டுள்ளவர்கள் இந்த ஐவர் மீது குற்றம் நிரூபிக்கப்பட்டால் 1 வருடத் தில் இருந்து 10 வருடம் வரை சிறைத் தண்டனையுடன் ஒரு பிரம்படியும் கிடைக்கும் என்பது குறிப்பிடத் தக்கது.


ஆரம்பமானது மூன்றாம் உலகப் போர்

நாடுகளுக்கிடையில் நல்லிணக்கம் என்பது மிக முக்கியமான ஒன்று, அது சிதைந்து விட்டால் உலகத்திற்கே மிகப்பெரிய ஆபத்தை விளைவித்துவிடும்.அதுவும் இரு வல்லரசு மிக்க நாடுகள் மோதிக் கொண்டால் அது சற்று பிரச்சனைக்குரிய விடயமே. அவ்வாறான ஓர் விடயம் தான் இன்று உலகத்தை உளுக்கிகொண்டு இருக்கின்றது.ரஷ்யாவின் 6 போர் கப்பல்கள் சிரியாவிற்கு அனுப்பபடுவதாக கூறி Scotland கடல் கரை ஓரமாக பயணித்துள்ளது.இதன்போது ரஷ்யாவின் நாசக்கார நீர் மூழ்கிக் கப்பல் ஒன்றும், 2 பாரிய போர் கப்பல்களும் மேலும் ஒரு விமானம் தாங்கிக் கப்பல் மற்றும் இரண்டு சிறிய ரக அதிவேக தாக்குதல் கப்பல்கள் அணிவகுத்து செல்வதை அவதானித்த பிரித்தானியா அதிர்ச்சிக்குள்ளாகியது. இதனை ராடர் திரையில் அவதானித்த பிரித்தானியாவின் பாதுகாப்பு அமைச்சு உடனடியாக அதி நவீன நாசகார போர் கப்பலையும் (HMS -டங்கன்) மேலும் 6 கப்பல்களை அவ்விடம் நோக்கி அனுப்பியது.இதுவரை எச்.எம்.எஸ் டங்கன் எனும் அதி நவீன நாசகார கப்பலை பிரித்தானியா உலகிற்கு காட்டியதே இல்லை. இதை தொடர்ந்து பிரித்தானியாவுக்கு உதவும் பொருட்டு நோர்வே நாட்டின் 2 போர் கப்பல்கள் ரஷ்ய கப்பலை நோக்கி நகர, மேலும் 2 போர் கப்பல்களை பிரித்தானியா பிரான்ஸ் பக்கமாக இருந்து நகர்த்தியது.மொத்தமாக 8 பிரித்தானிய போர் கப்பல்கள் ரஷ்யாவின் 6 போர் கப்பலை நோக்கிச் செல்லும் நிலையில் ரஷ்ய விமானம் தாங்கிக் கப்பலில் இருந்த அதி நவீன தாக்குதல் ஹெலிகாப்டர்கள் உடனே கிளம்பி வானில் பறக்கதுவங்கியது. மேலும் குறித்த நிலமைகளை அறிந்த ரஷ்ய அதிபர் “விளாடிமிர் புடின்” உடனடியாக ஆபிரிக்காவின் கருங்கடல் பக்கமாக தரித்து நின்ற தனது மேலதிக தாக்குதல் கப்பலை பிரித்தானியா நோக்கி நகர்த்தினார்.இதனைக் கவனித்த பிரித்தானிய பாதுகாப்பு துறை HMS “ரகன்” என்னும் அதி நவீன போர் கப்பலை அவ்விடம் நோக்கி அனுப்பி.முன்னேறிய 2 ரஷ்ய கப்பலை தடுத்து நிறுத்த பெரும் பதற்றம் ஏற்பட்டது. இதன்பின் விமானப்படையின் விமானங்கள் உடனடியாக பிரித்தானியாவின் கரையோரங்களை நோட்டமிட ஆரம்பித்தவுடன் மட்டுமல்லாது, இரு நாட்டு ராஜதந்திரிகளும் உடனடியாக ஒருவரை ஒருவர் தொடர்பு கொண்டு பேசினார்கள். குறித்த தொடர்பில் ரஷ்யா தாம் தாக்குதலுக்கு வரவில்லை என்றும், சிரியா நோக்கி தான் தனது படைகளை நகர்த்துவதாகவும் விளக்கியது. பதிலுக்கு பாதுகாப்பு அமைச்சுகளை தொடர்புகொண்ட பிரித்தானியா தமது கடல்படை தங்களை ஒன்றும் செய்து விட முடியாது என்றும், ரஷ்யாவின் போர் கப்பலை சர்வதேச எல்லைக்குள் கொண்டுசெல்லுமாறு பணித் துள்ளது. இந்நிலையில் தனது மேலும் 2 போர் கப்பலை நிறுத்தி பிரித்தானியாவை மேலும் அதிர்ச்சியூட்ட முயங்சிகளை மேற்கொண்டுள்ளார் புடின். இருந்தும் பிரித்தானியாவின் வான் தாக்குதல் படையினர் தயார் நிலைக்கு வர ரஷ்ய கப்பல்கள் பின்வாங்கி சென்றுள்ளது.சற்று முன்னர் நடந்த இந் நிகழ்வுகளினால் பிரித்தானியாவில் பெரும் பதற்றம் ஏற்பட்டுள்ளது. தற்போது ஊடகங்கள் வாயிலாக செய்திகள் வெளியாகின்ற நிலையில் ஐ.நா சபை உட்பட பல பல நாடுகள் ரஷ்யா பிரித்தானியாவுடனான முரண்பாடகளை உடனே நிறுத்தவேண்டும் என அழுத்தங்களை வழங்கிவருகின்றமை குறிப்பிடத்தக்கது.


ஜெர்மனி ரயில்நிலையத்தில் துப்பாக்கிச்சூடு: அப்பாவி மக்கள் படுகாயம்!

ஜெர்மனியின் முனிச் நகரிலுள்ள ஒரு ரயில் நிலையத்தில், மர்ம நபர் நடத்திய துப்பாக்கிச்சூட்டில் போலீஸார் உட்பட பலர் காயமடைந்தனர். மர்ம நபர் ஒருவர், ஜெர்மனியின் பவேரியா மாகாணத் தலைநகர் முனிச்சிலுள்ள ரயில் நிலையம் ஒன்றில் அத்துமீறி நுழைந்து துப்பாக்கியால் சுட்டார். புறநகர் ரயில் நிலையத்தில் நடந்த இந்தத் திடீர் தாக்குதலால் பயணிகள் நிலைகுலைந்தனர். இந்தத் துப்பாக்கிச்சூடு சம்பவத்தில் பெண் போலீஸார் ஒருவர் பலத்த காயமடைந்து, மருத்துவமனையில் அனுமதிக்கப்பட்டுள்ளார். பொதுமக்களில் பலர் படுகாயமடைந்துள்ளனர். புறநகர் ரயில் நிலையத்தின் சுரங்கப் பாதையில் இந்தச் சம்பவம் நடந்துள்ளது. மர்ம நபர், பொதுமக்கள்மீது தாக்குதல் நடத்திக் கொண்டிருக்கும்போதே, சம் பவ இடத்துக்கு விரைந்த போலீஸார், தாக்குதல் நடத்திய அந்த நபரின் தலையில் சுட்டனர். காயமடைந்த அவர், தற்போது போலீஸாரின் கட்டுப்பாட்டில் உள்ளார். தீவிரவாதத் தாக்குதல் இல்லை என்பதை மட்டும் கூறும் முனிச் நகர் போலீஸார், அந்த மர்ம நபரிடம் விசாரணை நடத்திவருவதாகக் கூறப்படுகிறது.


போலீசாருடன் துப்பாக்கி சண்டை: மூவர் தீவிரவாத அமைப்பினர்

கொழும்பு,

இலங்கையில் தொடர் வெடிகுண்டுகளுக்கு ஐ.எஸ். பயங்கரவாத இயக்கம் பொறுப்பேற்ற போதிலும், தேசிய தவ்ஹீத் ஜமாஅத் மீது இலங்கை அரசு குற்றம் சாட்டியுள்ளது. குண்டுவெடிப்பை தொடர்ந்து நாடு முழுவதும் தொடர் சோதனைகளை இலங்கை பாதுகாப்பு படையினர் மேற்கொண்டு உள்ளனர்.

இந்நிலையில்,  கல்முனை - சாய்ந்தமருது பகுதியில் நேற்று முன்தினம் இரவு ஒரு வீட்டில் பதுங்கி இருந்தவர்களுக்கும் போலீசாருக்கும் இடையே துப்பாக்கிச்சண்டை நடந்தது.  ஒரு மணிநேர சண்டைக்கு பின், அந்த வீட்டில் இருந்து 15 உடல்கள் மீட்கப்பட்டுள்ளன.


இயக்கத்தில் இருக்கும்போதே தமிழினிக்கு புற்றுநோய் என்பது பொய் !

தமிழினிக்கு விடுதலைப் புலிகள் இயக்கத்தில் இருக்கும்போது புற்றுநோய் என சிலர் சொல்வது உண்மைக்குப்புறம்பானது என தமிழியின் தாயார் தெரிவித்துள்ளார். இது தொடர்பாக அவருடன் தொடர்பு கொண்டு கேட்ட போது, விடுதலைப் புலிகள் இயக்கத்தில் இருக்கும் போது எனது மகள் தமிழினிக்கு புற்றுநோய் இருந்ததாக முன்னாள் போராளி ஒருவர் வவுனியாவில் நடைபெற்ற நல்லிணக்கப் போறி முறைக்கான சாட்சியம் அளிக்கும் நிகழ்வில் சாட்சியம் அளித்ததனை காணொளிகள் மூலமாகப் பார்த்தேன். அத்துடன் வடக்குமாகாண சபை அமைச்சர் ஒருவர் கூறியதனையும் தொலைக்காட்சி வாயிலாகவும் பார்வையிட்டேன். எனினும் எனது மகளிற்கு புற்றுநோய் இருக்கவில்லை என நான் கூறுகின்றேன. என்னுடைய மகளுக்கு புற்று நோய் இருந்ததாக அவர்கள் கூறுவார்களாயின் அதனை அவர்களால் நிரூபிக்க முடியுமா? எனது மகளுக்கு புற்றுநோய் இருந்த விடையம் அவர்களுக்கு தெரியும் என்றால் ஏன் அதனை எனக்கு முதலே கூறவில்லை என்ற பல கேள்விகளைத் தொடுத்திருந்தார். இந்நிலையில் உங்கள் மகள் தமிழினிக்கு விச ஊசி ஏற்றப்பட்டுத்தான் இறந்தாரா எனக் கேட்டபோது, எனது மகளுக்கு விச ஊசி ஏற்றப்பட்டுத் தான் இறந்தாரா அல்லது யுத்தத்தின் பின்னர் புற்றுநோய் வந்துதான் இறந்தாரா என நான் வாதிட வரவில்லை. ஆனால் எனது மகள் தமிழினிக்கு விடுதலைப்புலிகள் அமைப்பில் இருக்கும் காலத்தில் புற்றுநோய் இருந்தது என்பதனை ஏற்றுக்கொள்ள என்னால் மட்டுமல்ல யாராலும் முடியாது. ஏன்னெனில் தமிழினிக்கு விடுதலைப்புலிகள் காலத்தில் புற்றுநோய் இருந்தது என்ற கருத்தைப் பார்த்தால் 2006 ம் ஆண்டிற்கு முற்பகுதியில் இறந்திருக்க வேண்டும். அவர் இறந்தது 2015ம் ஆண்டு புற்றுநோயால் பாதிக்கப்பட்ட ஒருவர் பூரண சிகிச்சை உரிய முறையில் பெற்றால் மாத்திரமே அக்கொடிய நோயிலிருந்து தப்பித்துக் கொள்ள முடியும். சில வேளைகளில் அதுவும் பயனளிப்பதில்லை. சிகிச்சை எதனையும் பெற்றுக் கொள்ளாத தமிழினி ஏற்கனவே புற்றுநோயால் பாதிக்கப்பட்டிருந்தால் எவ்வாறு இவ்வளவு வருடக்கணக்கில் உயிருடன் இருந்தார்? அரசியல் இலாபங்களுக்காக எங்களைப் பாவிக்காதீர்கள். எனது மகள் இறந்து விட்டாள். அதனை அப்படியே விட்டுவிடுங்கள். உண்மைக்குப் புறம்பான செய்திகளை வெளியிடாதீர்கள். எனது மகள் புற்றுநோயால் பாதிக்கப்பட்டு சிகிச்சை பெற்று வந்தவேளை வைத்தியசாலை சென்று பார்வையிட நாடாளுமன்ற உறுப்பினர் சிறீதரனிடம் உதவி கேட்டிருந்தேன். எங்களுக்கு அவர் உதவ வேண்டும் என்ற உரிமையுடன் கேட்டிருந்தேன். அவர் இரண்டு மூன்று தரம் மகளைப் பார்வையிடச் செல்ல சிறியளவு பண உதவியினைச் செய்தார். அது அவ்வேளைகளில் பெரிய உதவியாக இருந்தது. அத்துடன் வைத்தியசாலையிலும் சென்று பார்வையிட்டிருந்தார். இதேவேளை நாடாளுமன்ற உறுப்பினர் சரவணபவனும் சில சிறிய உதவிகளைச் செய்திருந்தார். நான் எதனையும் மறக்கவில்லை. இப்பொழுது நான் எங்கும் செல்வதில்லை. செல்ல வேண்டிய தேவையும் இல்லை. ஏன் எனில் நான் ஒரு சிறிய கடை ஒன்றினை அமைத்து அதில் வரும் வருமானத்தில் நானும் எனது பிள்ளைகளும் பேரப்பிள்ளைகளும் சாப்பிட்டு எமது வாழ்க்கை என வாழ்ந்து வருகின்றோம். பொய்யான தகவல்களை வெளியிட்டு எங்கள் உடைந்து போயுள்ள மனங்களை மீண்டும் மீண்டும் உடைக்காதீர்கள் என்றார்.


ஹிலாரி தோல்விக்கு காரணம் சீனா

ஹிலாரி கிளிண்டனின் ஜனநாயக கட்சி இணையதளத்தை சீனா ஹேக் செய்திருக்கலாம் என்ற பரபரப்பு கருத்தை டொனால்டு டிரம்ப் வெளியிட்டுள்ளார். அமெரிக்க தேர்தல் கடந்த வருடம் நடைபெற்றது. இதில் குடியரசு கட்சி வேட்பாளராக டொனால்டு டிரம்பும், ஜனநாயக கட்சி வேட்பாளராக ஹிலாரியும் களமிறங்கினார்கள். தேர்தல் நடைபெறும் நேரத்தில் ஜனநாயகக் கட்சியின் இணையதளம் மற்றும் ஹிலாரியின் இ-மெயில் ஹேக் செய்யப்பட்டு பல தகவல்கள் வெளியிடப் பட்டன. பின்னர் தேர்தலில் டிரம்பிடம் ஹிலாரி தோல்வியடைந்தார். இணையதள தகவல்கள் வெளியானதால் தான் தனக்கு தோல்வி ஏற்பட்டதாக ஹிலாரி குற்றம் சாட்டினார். இந்நிலையில், இது குறித்து தற்போது பேட்டியளித்துள்ள டிரம்ப், சீனா இந்த ஹேக்கிங்கில் ஈடுபட்டிருக்கலாம்.வேறு யாராவது கூட இதை செய்திருக் கலாம். ஆனால் யார் இதை செய்தார்கள் என குறிப்பிட்டு சொல்ல முடியாது என கூறியுள்ளார்.


அ.தி.மு.க எம்.பி-யைக் கொலைசெய்ய முயற்சி! - கணவர் கைது

திருப்பூர் அ.தி.மு.க எம்.பி., சத்தியபாமாவைக் கொலைசெய்ய முயன்றதாக, அவரது கணவர் வாசு கைதுசெய்யப்பட்டுள்ளார்.

ஈரோடு மாவட்டம் கோபிசெட்டிபாளையத்தைச் சேர்ந்தவர், எம்.பி., சத்தியபாமா. இவர், அ.தி.மு.க நாடாளுமன்ற உறுப்பினராக உள்ளார். கடந்த 1990-ம் ஆண்டு, சத்தியபாமாவுக்கும் வாசுவுக்கும் திருமணம் நடைபெற்றது. இவர்களுக்கு ஒரு மகன் உள்ளார். வாசுவுக்கும் சத்தியபாமாக்கும் இடையே சில காலமாகவே தகராறு நடந்துவந்துள்ளது.

கடந்த 2016-ம் ஆண்டு, சத்தியபாமா தனது கணவரை விவாகரத்து செய்துவிட்டு தனியாக வாழ்ந்துவருகிறார். இந்நிலையில் வாசு, சத்தியபாமாவைக் கொலைசெய்ய முயற்சித்ததாக, சத்தியபாமாவின் சகோதரர் கோபிசெட்டிபாளையம் காவல் நிலையத்தில் புகார் அளித்துள்ளார். புகாரை அடுத்து வாசுவைக் கைதுசெய்த போலீஸார், அவர்மீது வழக்குப்பதிவு செய்து சிறையில் அடைத்துள்ளனர்.

அ.தி.மு.க அணிகள் இரண்டாகப் பிரிந்திருந்தபோது, எம்.பி., சத்தியபாமா, ஓ.பன்னீர்செல்வம் அணிக்கு ஆதரவு அளித்தார் என்பது குறிப்பிடத்தக்கது.


ஸ்கூடாயில் தமிழுக்கு விழா எடுத்த தமிழர்கள்.

எம்.கே.வள்ளுவன் ஸ்கூடாய், தமிழுக்கு விழா எடுக்கும் வகையில் ஸ்கூடாய் இந்திய கல்வி சமூக நல மேம்பாட்டு இயக்கம் ஏழாம் ஆண்டாக தமிழர் சார்ந்த நிகழ்வுகள் கொண்டு ஒரு நாள் விழாவாக இங்கு தாமான் யூனிவர்சிட்டி பொது மண்டபத்தில் நடத்தியது. விழாவிற்கு சிறப்பு பிரமுகராக கலந்து கொண்ட ஜொகூர் மந்திரி புசாரின் சிறப்பு அதிகாரி டத்தோ எம்.எம். சாமி ஒரு காலத் தில் பட்டி தொட்டி களிலெல்லாம் கொண்டாடப்பட்ட தமிழர் திருநாள் விழா மீண்டும் புத்துயிர் பெற பொது இயக்கங்கள் தங்கள் ஆண்டு நடவடிக்கைகளில் ஒன்றாக பதிவு செய்து கொள்ள வேண்டும் என கேட்டுக் கொண்டார். மலேசியாவில் இந்தியர்களின் சதவிகிதம் மிகவும் குறைவாக இருக்கும் நிலையில் அவர்களிடையே ஒற்றுமையை வளர்க்க இதுபோன்ற விழாக்கள் ஒற்றுமை விழாவாக கொண்டாடப்பட வேண்டும் எனவும் அவர் கேட்டுக் கொண்டார். இயக்கத்தின் ஆண்டு விழா வான தமிழர் திருநாள் விழாவிற்கு ஆதரவு நல்கிய அனைவருக்கும் ஏற்பாட்டுக் குழுத் தலைவர் பி.பெருமாள் நன்றியை தெரிவித் துக் கொண்ட வேளையில் இரவு நிகழ்வில் முத்தாய்ப்பாக தமிழ் செய்த ஓய்வு பெற்ற முன்னாள் ஆசிரியர்கள் தமிழவேள் விருது வழங்கியும் சிறப்பிக்கப்பட்டது. தமிழர்களில் உணர்வைத் தூண்டும் வகையில் டாக்டர் சு.தமிழ்ச்செல்வனின் தமிழ்ப் பேருரை கூட்டத்தினரை வெகு வாக கவர்ந்தது. இந்தத் தமிழர் திருநாள் விழாவில் தமிழ்ப்பள்ளி மாண வர்களின் படைப்புக்கள் அதிகம் இடம்பெற்ற வேளையில் தமிழாசிரியர்களின் பங்கும் அதிகமாக இருந்தது. கேலாங் பாத்தா மசீச தலைவர் டத்தோ ஜேசன் தியோ, கேலாங் பாத்தா தேசிய முன்னணி செயலாளர் யூனோஸ் பின் மாலேக், மாநிலக் கல்வி இலாகா வின் சி.பாண்டுரெங்கன், கே.நட ராஜா, ஆசிரியர் பயிற்சி கல்லூரி விரிவுரையாளர் ஆர்.சேதுபதி, தலைமையாசிரியர்கள் உட்பட பலரும் இந்நிகழ்வில் கலந்து சிறப்பித்தனர்.


ஜெயலலிதாவின் இரத்த மாதிரிகள் தங்களிடம் இல்லை: அப்பல்லோ

சென்னை,

மறைந்த முதல்-அமைச்சர் ஜெயலலிதாவின் மகள் எனக்கூறி கர்நாடக மாநிலத்தை சேர்ந்த அம்ருதா என்பவர் சென்னை ஐகோர்ட்டில் வழக்கு தொடர்ந்துள்ளார். அந்த வழக்கு மனுவில், ‘ஜெயலலிதாவின் உடலை வைஷ்ணவ அய்யங்கார் பிரமாண சம்பிரதாயத்தின்படி அடக்கம் செய்யவில்லை. அதனால், ஜெயலலிதாவின் உடலை தோண்டி எடுத்து சம்பிரதாயபடி அடக்கம் செய்ய எனக்கு அனுமதி வழங்க சென்னை மாநகராட்சி ஆணையருக்கு உத்தரவிட வேண்டும். நான் தான் ஜெயலலிதாவின் மகள் என்பதை நிரூபிக்க மரபணு சோதனை நடத்தவும் உத்தரவிட வேண்டும்’ என்று கூறியிருந்தார்.

இந்த வழக்கை நீதிபதி எஸ்.வைத்தியநாதன் விசாரித்து வருகிறார். இந்த வழக்கு கடந்த பிப்ரவரி மாதம் விசாரணைக்கு வந்தபோது, ‘ஜெயலலிதா அப்பல்லோ ஆஸ்பத்திரியில் சிகிச்சை பெறும்போது, அவரது உயிரி ரத்த மாதிரியை ஆஸ்பத்திரி நிர்வாகம் எடுத்து வைத்துள்ளதா?, அதை கொண்டு மரபணு சோதனை செய்ய முடியுமா?’ என்று நீதிபதி கேள்வி எழுப்பினார். மேலும், ஜெயலலிதாவின் உயிரி ரத்த மாதிரி தங்கள் வசம் உள்ளதா? என்பது குறித்து அப்பல்லோ ஆஸ்பத்திரி நிர்வாகம் விளக்கம் அளிக்க வேண்டும் என்றும் நீதிபதி உத்தரவிட்டிருந்தார்.

இந்த வழக்கிற்கு ஜெயலலிதாவின் அண்ணன் மகள் ஜெ.தீபா, மகன் ஜெ.தீபக் ஆகியோர் ஏற்கனவே பதில் மனுவை தாக்கல் செய்து விட்டனர். அதேபோல, இந்த வழக்கிற்கு தமிழக தலைமை செயலாளர் சார்பில் பொதுத்துறை முதன்மை செயலாளர் பி.செந்தில்குமார், பதில் மனு தாக்கல் செய்தார். ஜெயலலிதாவின் மகள் என்று அம்ருதா எந்த ஒரு ஆதாரங்களையும் தாக்கல் செய்யாததால், மரபணு சோதனை நடத்த தேவையில்லை. பெங்களூரில் அம்ருதாவை ஜெயலலிதா பார்க்கச் சென்றார் என்பதற்கு எந்த ஒரு ஆதாரமும் இல்லை என்றும் அந்த பதில் மனுவில் கூறியிருந்தார்.

இந்த நிலையில், இந்த வழக்கு நீதிபதி எஸ்.வைத்தியநாதன் முன்பு நேற்று விசாரணைக்கு வந்தது. அப்போது, அப்பல்லோ ஆஸ்பத்திரி நிர்வாகம் சார்பில் ஆஜரான வக்கீலிடம், ‘ஜெயலலிதாவின் உயிரி ரத்த மாதிரி ஆஸ்பத்திரி நிர்வாகத்திடம் உள்ளதா?, இல்லையா? என்பது குறித்து இன்று (வியாழக்கிழமை) பதில் அளிக்க வேண்டும்’ என்று நீதிபதி உத்தரவிட்டார். இதன்படி, இன்று பதில் மனு தாக்கல் செய்துள்ள அப்பல்லோ மருத்துவமனை, ஜெயலலிதாவின் இரத்த மாதிரிகள் தங்களிடம் இல்லை என தெரிவித்து உள்ளது. அதேபோல், ஜெயலலிதாவின் திசு மாதிரிகளும் தங்களிடம் இல்லை என்றும் அப்பல்லோ மருத்துவமனை கூறியுள்ளது.


எளிதில் தப்பித்துக் கொள்ளும் அரசு அதிகாரிகள்

அமலாக்க அதிகாரிகளின் ஒழுங்கீன நடவடிக்கைகளை விசாரணை செய்து வரும் இஏஐசி எனும் அமலாக்கப் பிரிவின் உயர்நெறி ஆணையம், தனது பரிந்துரைகள் பெரும்பாலும் மதிக்கப்படாதது குறித்து வருத்தம் தெரிவித்துள்ளது. ஒழுங்கு நடவடிக்கை எடுக்க வேண்டியவர்கள் எளிய முறையிலான தண்டனைகளை விதிப்பதால், தவறு செய்பவர்கள் தப்பித்துக் கொள்கிறார்கள் என இஏஐசி தலைவர் யாக்கூப் முகமட் சேம் கூறினார். வழக்கமாக, ஆணையம் அதன் விசாரணையை முடித்ததும், அதன் முடிவுகள். பரிந்துரை கள், என்ன தண்டனை என்பதையெல்லாம் சம்பந்தப்பட்ட நிறுவனத்தின் ஒழுங்கு நடவடிக்கை பிரிவுக்கு அனுப்பி வைக்கும். சில சமயம், அதிகாரிகளின் முறையீட்டைக் கேட்டு அவர்கள் தண்டனையைக் குறைத்து விடலாம். ஆனால், பரிந்துரைக்கப்பட்ட தண்டனைக்கும் உண்மையில் கொடுக்கப்படும் தண்டனைக்குமிடையில் மிகப் பெரிய வேறுபாடு இருந்தால் அது ஏன் என்று எங்களுக்குத் தெரிந்தாக வேண்டும், என யாக்கூப் தெரிவித்ததாக ஸ்டார் இணையத்தள ஏடு கூறுகிறது. எடுத்துக்காட்டாக, ஆறு மாதச் சம்பளத்தை நிறுத்துமாறு ஆணையம் பரிந்துரைக்கும். ஆனால், அதிகாரிக்கு ஓர் எச்சரிக்கை மட்டுமே விடுக்கப்பட்டு விவகாரம் முடிவுக்கு வரும். இது மிக எளிய தண்டனை. இதனால் எந்தத் தாக்கமும் ஏற்படாது. அது மற்ற அதிகாரிகளுக்கு ஒரு சரியான செய்தியை உணர்த்துவதாகவும் இருக்காது என்றாரவர்.


சர்வாதிகாரி கிம் ஜாங் ஆட்சி வட கொரியாவில் கவிழவேண்டும்

வட கொரியாவில் கிம் ஜாங் ஆட்சி கவிழ அமெரிக்கா உள்ளிட்ட நாடுகள் அந்நாட்டுடன் போரிட வேண்டும் என பிரபல ஓவியர் ஒருவர் வேண்டுகோள் விடுத்துள்ளார். வட கொரியாவை சேர்ந்தவர் Song Byeok. பிரபல ஓவியரான இவர் தன்னுடைய நாட்டில் நடக்கும் கொலைகார ஆட்சியை சகித்து கொள்ள விரும்பாமல் கடந்த 2002ல் அவர் தென் கொரியாவுக்கு தப்பி சென்றுள்ளார். தற்போது அந்நாட்டில் வாழ்ந்து வரும் Song கூறுகையில், வட கொரியா அமைதியாகவும், அந்நாட்டு மக்கள் சுதந்திரமாகவும் இருக்க அந்நாட்டின் மீது அமெரிக்கா போர்தொடுக்க வேண்டியது அவசியமாகும்.மேலும் அவர் கூறுகையில், இந்த இளம் வயதில் கிம் ஜாங்கின் செயல் என்னை கவலையடைய செய்கிறது. எதிர்பாராத விடயத்தை செய்வதே அவரின் குணமாக உள்ளது. அவர் தென் கொரியா மீது தாக்குதல் நடத்த வாய்ப்புள்ளது என அவர் கூறியுள்ளார்.வட கொரியாவின் சர்வாதிகாரம் தன் வாழ்நாளுக்குள் முடிவுக்கு வரும் என நம்புவதாக கூறியுள்ள Song, 80களில் நடந்த மாதிரி கொரிய போர் மீண்டும் நடக்க வாய்ப்புள்ளதாகவும் அப்போது போலவே பலர் தங்கள் வாழ்க்கையை மீண்டும் இழப்பார்கள் எனவும் Song கூறியுள்ளார்.


வெளியேற்றம்: மீண்டும் முறுக்குகின்றது டெலோ!

யாழ்,

கூட்டமைப்பிலிருந்து டெலோ கட்சியினை பிரதிநிதித்துவப்படுத்துகின்ற ஒருபிரிவினர் வெளியேறலாமென எதிர்பார்க்கப்படுகின்றது.

தமிழ் தேசியக் கூட்டமைப்பு, ஐக்கிய தேசிய கூட்டமைப்பாகவே தற்போது செயல்பட்டு வருகிறதாக தமிழ் மக்கள் பார்க்கின்றனர். இந்தப் பயணத்தில் தொடர்ந்து நாங்கள் பயணிக்க முடியாது. எனவே கூட்டமைப்பு பயணிக்கின்ற பாதை சரி செய்யப்பட வேண்டுமென தாம் கோருவதாக தமிழீழ விடுதலை இயக்கமான ரெலோ அமைப்பின் செயலாளர் நாயகமும் முன்னாள் நாடாளுமன்ற உறுப்பினருமான சட்டத்தரணி என்.சிறிகாந்தா தெரிவித்துள்ளார்.

சிங்களப் பெரும்பான்மைக் கட்சிகள்; பௌத்த சிங்கள ஆதிக்கச் சிந்தனையில் இருந்து விடுபடத் தயாரில்லை என்றால் நாங்கள் மீண்டும் சுயநிர்ணய உரிமையின் அடிப்படையிலே சுதந்திரத் தனித் தமிழீழக் கோரிக்கையை கையிலெடுப்பது பற்றி தீவிரமாகச் சிந்திக்க வேண்டி வரும். அதனை நாங்களோ எமது மக்களோ இப்போது சிந்திக்கா விட்டாலும் அதிகார அரசியல் வெறி கொண்டு அலைகின்ற பௌத்த சிங்களப் பேரினவாதிகளும் தலைவர்களும் அதைத் தீர்மானிப்பார்கள் என அவர் மேலும் தெரிவித்துள்ளார்.

எனினும் டெலோவை கூட்டமைப்பில் பிரதிநிதித்துவப்படுத்தும் செல்வம் அடைக்கலநாதன் மற்றும் கோடீஸ்வரன் ஆகியோர் ரணிலின் ஆதரவு பெற்ற செல்லப்பிள்ளைகளாக உள்ளமை குறிப்பிடத்தக்கது.


அமைச்சர் அலுவலகம் முற்றுகை - திருச்சியில் விவசாயிகள் கைது

திருச்சி, ஜன.11- அமைச்சர் வெல்லமண்டி நடராஜனின் எம்.எல்.ஏ. அலுவலகத்தில் முற்றுகை போராட்டம் நடத்திய விவசாயிகள் கைது செயப்பட்டனர். திருச்சி மாவட்டத்தில், வறட்சியால் பாதிக்கப்பட்ட பகுதிகளை அமைச்சர்கள், அதிகாரிகள் சமீபத்தில் பார்வையிட்டனர். அப்போது, தமிழக சுற்றுலா துறை அமைச்சர் வெல்லமண்டி நடராஜன், ’மாவட்டத்தில் வறட்சியால் விவசாயிகள் இறந்ததாக தகவல் இல்லை’ என்றார். இது, விவசாயிகள் மற்றும் விவசாய சங்கங்கள் மத்தியில் பெரும் கொதிப்பை ஏற்படுத்தியது. அமைச்சர் பேச்சுக்கு எதிர்ப்பு தெரிவித்து தமிழக விவசாயிகள் சங்கம் சார்பில் நேற்று மதியம் அவரது திருச்சி கிழக்கு தொகுதி எம்.எல்.ஏ. அலுவலகம் முற்றுகையிடப்பட்டது. மாவட்ட தலைவர் சின்னதுரை தலைமையில், விவசாய சங்க கொடியுடன் வந்த நிர்வாகிகள், எம்.எல்.ஏ. அலுவலகத்தின் உள்ளே அமர்ந்து, அமைச்சரின் பேச்சுக்கு கண்டனம் தெரிவித்து கோஷங்கள் எழுப்பினர். கோட்டை போலீசார் பேச்சு நடத்தினர். அமைச்சரும், மொபைல் போனில் சின்னதுரையிடம் பேசினார். ஆயினும், சமாதானம் ஏற்படவில்லை. இதையடுத்து ஒரு பெண் உட்பட 15 பேரை போலீசார் கைது செதனர்.


பிரசன்னா - ஆண்ட்ரியா இணையும் த்ரில்லர் படம்

`திருட்டுப் பயலே-2' படத்திற்கு பிறகு பிரச்சனா அடுத்ததாக நடிக்கவிருக்கும் த்ரில்லர் படத்தில் நடிகை ஆண்ட்ரியாவும் முக்கிய கதாபாத்திரத்தில் நடிக்க இருப்பதாக தகவல் வெளியாகி இருக்கிறது.

பிரசன்னா நடிப்பில் கடைசியாக `திருட்டுப் பயலே-2' படம் வெளியாகி நல்ல வரவேற்பை பெற்ற நிலையில், பிரசன்னா அடுத்ததாக த்ரில்லர் பட மொன்றில் நடிக்க இருப்பதாக தகவல் வெளியாகி இருக்கிறது. `விடியும் முன்' படத்தை இயக்கிய பாலாஜி குமார் இயக்கும் இந்த படம் ரசிகர்களை சீட்டின் நுனிக்கே வரவைக்கும் அளவுக்கு சஸ்பென்ஸாக இருக்கும் என்றும் கூறப்படுகிறது. இந்த படத்தில் பிரசன்னாவுடன், ஆண்ட்ரியாவும் முக்கிய கதா பாத்திரத்தில் நடிக்கிறாராம். `தரமணி' படத்திற்கு பிறகு படவாய்ப்பின்றி இருக்கும் ஆண்ட்ரியா, இந்த படத்தில் ஒப்பந்தமாகியிருப்பதாக கூறப்படுகிறது.

இந்த படத்தில் ஒரு முக்கிய கதாபாத்திரத்தில் நடிக்க மடோனா செபாஸ்டியனுடன் பேச்சுவார்த்தை நடத்தப்படுவதாக கூறப்படுகிறது. யோகி பாபுவும் இந்த படத்தில் நடிக்க இருப்பதாக கூறப்படுகிறது. இந்த படத்தின் பெரும்பாலான காட்சிகளை வெளிநாட்டில் படமாக்கப்பட இருப்பதாகவும், படம் குறித்த அதி காரப்பூர்வ அறிவிப்பு விரைவில் வெளியாகும் என்றும் எதிர்பார்க்கப்படுகிறது.


100 தோப்புக்கரணங்கள் போட தயாரா..? மோடிக்கு மம்தா கேள்வி

இந்தியா முழுவதும் மக்களவை தேர்தல் ஏழு கட்டங்களாக நடைப்பெற்று வருகிறது. இந்நிலையில் இரண்டு நாட்களுக்கு முன்னர் மேற்கு வங்க முதல்வர் மம்தா பானர்ஜி தேர்தல் பிரச்சாரப் பொதுக்கூட்டத்தில் பங்கேற்று பேசினார். இதில் "ஜனநாயகத்தின் வழியாக பிரதமரை ஓங்கி அறைய வேண்டும் என்று" பேசினார். அதன் தொடர்ச்சியாக இன்று மேற்கு வங்க தேர்தல் பிரச்சார பொதுக்கூட்டத்தில் பங்கேற்ற மோடி ,"மம்தாவிடம் அறை வாங்கினால் கூட ஆசீர்வாதமாகத் தான் எண்ணுவேன்" என்று பதில் கூறினார்.

மேலும் இதற்கு முன் நேற்று நடைபெற்ற பிரச்சார கூட்டத்தில் பேசிய பிரதமர் மோடி, மேற்கு வங்கத்தில் நிறைய முறைகேடான நிலக்கரி சுரங்கங்கள் இயங்கி வருகிறது. இதை வைத்து தான் திரிணாமுல் காங்கிரஸ் கட்சியின் வேட்பாளர்கள் பலர் சம்பாதித்து வருகின்றனர் என குற்றம் சாட்டினார். இதற்கு தற்போது பதிலளித்துள்ள மம்தா பானர்ஜி, "எங்கள் மீதான நிலக்கரி மாபியா குற்றச்சாட்டை நிரூபிக்காவிட்டால் 100 தோப்புக்கரணம் போட தயாராக உள்ளீர்களா?" என பிரதமர் மோடியிடம் கேள்வி கேட்டுள்ளார். இவ்விரு தலைவர்களும் அடுத்தடுத்து இப்படி பேசிக்கொள்வது அரசியல் வட்டாரத்தில் புது மையாக பார்க்கப்படுகிறது என்பது குறிப்பிடத்தக்கது.


பா.ஜ.க அலுவலகத்துக்கு வந்த வெடிகுண்டு பார்சல்!

சென்னை தி.நகரில் உள்ள பா.ஜ.க அலுவலகத்துக்கு வெடிகுண்டு பார்சல் அனுப்பப்பட்டுள்ளது.சென்னை தி.நகரில் பாரதிய ஜனதா கட்சியின் தலைமை அலுவலகம் செயல்பட்டு வருகிறது. இந்த அலுவலகத்துக்கு இன்று வெடிகுண்டு பார்சல் ஒன்று வந்துள்ளது. பார்சலில் பட்டாசு தயாரிக்கும் வெடிமருந்து இருந்ததாக தெரிய வந்துள்ளது. மேலும் பார்சலுடன் மிரட்டல் கடிதம் ஒன்றும் வந்துள்ளதாக கூறப்படுகிறது. இதையடுத்து காவல்துறையிடம் புகார் அளிக்கப்பட்டுள்ளது. புகாரை அடுத்து அலுவலகத்தை மோப்ப நாய் உதவியுடன் காவல் துறையினர் மற்றும் வெடிகுண்டு நிபுணர்கள் ஆய்வு செய்து வருகின்றனர். இதையடுத்து காவல் துறையினர் வழக்குப் பதிந்து விசாரணை செய்து வருகின்றனர்.


தலைநகரை உலுக்கிய மூன்று கொலைச் சம்பவங்கள்!

தலைநகரை உலுக்கிய மூன்று கொலைச் சம்பவங்களில் தொடர்பு உள்ளதாக சந்தேகிக்கப்படும் டத்தோ அந்தஸ்தைக் கொண்ட ஓர் அரசியல் வாதி உட்பட குண்டர் கும்பலைச் சேர்ந்த 34 பேரை போலீசார் கைது செய்துள்ளனர். கடந்த வாரம் தலைநகரில் பல்வேறு பகுதிகளில் குண்டர் கும்பல், சூதாட்டம், பாலியல் ஒழிப்பு பிரிவின் சிறப்பு குழுவினர் (ஸ்தாக்) நடத்திய சோதனையில் இவர்கள் கைது செய்யப்பட்டதாக தேசிய போலீஸ் படையின் துணைத் தலைவர் டான்ஸ்ரீ நோர் ரசிட் இப்ராஹிம் தெரிவித்தார். இந்த கைது நடவடிக்கையின் மூலம் கடந்த 3 ஆண்டுகளில் நிகழ்ந்த பல்வேறு கொலைச் சம்பவங்களுக்கு தீர்வு கிடைக்கலாம் என தாம் நம்புவதாக அவர் கூறினார். கடந்த ஆண்டு ஜனவரி 25ஆம் தேதி ஜிஞ்சாங்கில் சூரியா என்பவரையும் ஜூலை மாதம் 27ஆம் தேதி அவரின் நண்பர் கண்ணாவை டானாவ் கோத்தாவில் கொலை செய்த சம்பவத்திலும் இவர்கள் ஈடுபட்டிருக்கலாம் என நம்பப்படுகிறது. கைது செய்யப்பட்ட நபர்களிடமிருந்து 6 துப்பாக்கிகள், ரைபிள், தோட்டாக்கள் உட்பட 10 கிலோ கிராம் போதைப்பொருளையும் போலீசார் பறிமுதல் செய்துள்ளனர். கடந்த 2013ஆம் ஆண்டு ஏப்ரல் மாதம் 26ஆம் தேதி புத்ராஜெயாவிலுள்ள லேபோ செந்தோசா சமிக்ஞை விளக்கின் அருகில் சுங்கத் துறையின் துணை இயக்குநர் டத்தோ ஷாஹருடின் இப்ராஹிம் துப்பாக்கியால் சுட்டுக் கொல்லப்பட்டார். இதே குண்டர் கும்பலைச் சேர்ந்தவர்கள்தான் இந்த கொலைச் சம்பவத்திலும் ஈடுபட்டிருக்கலாம் என நம்புவதாக நோர் ரசிட் தெரிவித்தார். மேலும் கைது செய்யப்பட்டவர்களிடமிருந்து பறிமுதல் செய்யப்பட்ட துப்பாக்கிக்கும் இச்சம்பவத்திற்கும் சம்பந்தம் உள்ளது எனவும் தெரியவந்துள்ளது. இந்த விவகாரத்தில் போலீஸ் துரித சோதனை நடவடிக்கையை மேற்கொண்டு வருகிறது. சம்பந்தப்பட்ட குண்டர் கும்பலைச் சேர்ந்த மற்றவர்களுக்கு போலீஸ் வலை வீசி வருவதாக அவர் சொன்னார். தற்போது மேற்கொள்ளப்பட்டு வரும் ஓப்ஸ் சந்தாஸ் ஹாஸ் நடவடிக்கை வடக்கு, தெற்கு உட்பட தலைநகரில் செயல்பட்டு வரும் குண்டர் கும்பல்களை குறி வைத்து மேற்கொள்ளப்பட்டு வருகிறது. நாட்டில் நிகழும் குற்றச் செயல்களை குறைக்க போலீசாரால் கைது செய்யப்படும் குண்டர் கும்பலில் ஈடுபடுபவர்கள் மீது கடும் நடவடிக்கை எடுக்கப்படும் என்றார். டத்தோ உட்பட 34 பேர் கைது செய்யப்பட்டது இந்த அதிரடி நடவடிக்கையின் ஆரம்பம்தான். இதன் துரித நடவடிக்கை தொடரும் எனவும் இங்குள்ள போலீஸ் பயிற்சி மையத்தில் நிகழ்ந்த செய்தியாளர் சந்திப்புக் கூட்டத்தில் நோர் ரசிட் தெரிவித்தார்.


காபூலில் இரட்டை வெடிகுண்டு தாக்குதல்; பலி எண்ணிக்கை 21 ஆக உயர்வு

காபூல்   ஆப்கானிஸ்தான் தலைநகர் காபூலில் ஷாஸ்தாரக் பகுதியில்   இரட்டை வெடிகுண்டு தாக்குதல் நடை பெற்றது. இதில் பலியானோர் என்ணிக்கை 21 ஆக அதிகரித்து உள்ளது.  மேலும் 27 பேர் படுகாயம் அடைந்துள்ளனர்.

அவர்கள் சிகிச்சை பெற்று வருகின்றனர்.  இந்த தாக்குதலில் 3 நிருபர்கள், ஒரு போட்டோகிராபர் உள்ளிட்டோரும் பலியாகி உள்ளனர். பத்திரிக்கையா ளர்களை குறிவைத்தே இந்த தாக்குதல் நடத்தப்பட்டதாக கூறப்படுகிறது.சிகிச்சை பெற்று வருபவர்களில் பலரின் நிலை கவலைக்கிடமாக இருப்ப தாகவும் பலி எண்ணிக்கை மேலும் அதிகரிக்கக் கூடும் என அஞ்சப்படுகிறது.

பைக்கில் வந்த ஒருவன் குண்டுகளை வெடிக்கச் செய்து தாக்குதல் நடத்திய சில நிமிடங்களிலேயே அடுத்த தாக்குதல் நடத்தப்பட்டுள்ளது. இந்த தாக்குதலுக்கு இதுவரை எந்த அமைப்பும் பொறுப்பேற்கவில்லை.


தோட்டத்திற்காகவும் நாட்டிற்காகவும் கடுமையாக உழைத்த எங்களுக்கு ஏமாற்றமே!

ஜெரம் தோட்டத் தொழிலாளர்களின் சொந்த வீட்டுடைமைத்திட்டம் மண்மூடிப்போனதற்கு தோட்ட நிர்வாகத்தின் அலட்சியப் போக்கும் தொழிலாளர் நலன் மீது அக்கறை கொண்டிருக்காததுமே முக்கிய காரணமாகும் என்று தோட்ட முன்னாள் தொழிலாளர்கள் குற்றஞ்சாட்டுகின்றனர். தொழிலாளர்கள் வீட்டுடை மைத் திட்டத்திற்கு கத்ரி நிறுவனம் மறுப்பு தெரிவித்ததால் எங்களுடைய அந்த நீண்ட நாள் கனவு கலைந்து போனது என்று இங்குள்ள புக்கிட் செராக்கா தோட்ட முன்னாள் தொழிலாளர்கள் வேதனை தெரிவித்தனர். தொழிலாளர்கள் சொந்த வீட்டுடைமைத் திட்டத்திற்கு சுமார் 15 ஏக்கர் பரப்பளவிலான நிலம் ஒதுக்கும்படி நாங்கள் கோரிக்கை விடுத்தோம் என்று அத் தோட்டத் தொழிற்சங்கத்தின் முன்னாள் தலைவர் வேலாயுதம் பெரி யண்ணன் கூறினார். ஆனால், கத்ரி நிறுவனத்தின் அப்போதைய தலைமை நிர்வாக அதிகாரி டான்ஸ்ரீ அப்துல் காலிட் இப்ராஹிம் அதற்கு மறுப்பு தெரிவித்துவிட்டதாக அவர் குறிப் பிட்டார். இதனால், தொழிலாளர்களின் அந்த நீண்ட நாள் கனவு கலைந்து போனது என்று வேலாயுதம், ஏமாற்றம் தெரிவித்தார். அவ்வீட்டுடைமைத் திட்டத்தில் சுமார் 150 தொழிலாளர்களுக்கு வீடுகள் கட்டித் தரும்படி தோட்டத் தொழிற் சங்கம், பரிந்துரைத்த தாகவும் அவர் சொன்னார். 1994ஆம் ஆண்டு தொழிலா ளர்களின் இந்த கோரிக்கை தொடர்பாக புக்கிட் செராக்கா தோட்டத் தமிழ்ப்பள்ளியில் நடைபெற்ற சந்திப்புக் கூட்ட மொன்றில் டான்ஸ்ரீ காலிட் இப்ராஹிம் கலந்து கொண்டார். தோட்டத் தொழிற் சங்கத்தின் ஏற்பாட்டில் நடைபெற்ற இந்தக் கூட்டத்தில் சிலாங்கூர் மாநிலத்தின் அப் போதைய ஆட்சிக் குழு உறுப்பினரும் தோட்டத் தொழிலாளர் நலன் குழுவின் தலைவருமான எஸ்.எஸ்.இராஜகோபால், ஜெரம் சட்டமன்ற தொகுதியின் அப்போதைய உறுப்பினர் புவான் ஹஜ்ஜா மெஸ்ரா, தோட்ட நிர்வாகிகள் ஆகியோரும் கலந்து கொண்டனர். ஆனால், நாங்கள் முன் வைத்த கோரிக்கையை எஸ்.எஸ்.இராஜகோபாலும் தோட்ட நிர்வாகிகளும் ஏற்றுக் கொண்ட போதிலும் டான்ஸ்ரீ காலிட் இப் ராஹிம் அதை ஏற்றுக் கொள்ளவில்லை என்று புக்கிட் செராக்கா மஇகா கிளைத் தலைவருமான வேலாயுதம் கூறினார்.புக்கிட் செராக்கா தோட்டத்தில் தொழிலாளர்கள் வீட்டுடைமைத் திட்டம் மேற்கொள்ளப்பட்டால், கத்ரிக்குச் சொந்தமான மற்ற தோட்டங்களிலும் இதே கோரிக்கை எதிரொலிக்கும் என் றும் அதற்கு நிலம் போதாது என்றும் அவர் காரணம் தெரிவித்து எங்களுடைய கோரிக்கையை நிராகரித்துவிட்டார் என்று வேலாயுதம் மேலும் கூறினார். தொழிலாளர்கள் குடியிருப்பு இப்போது அமைந்து இருந்த மேடு பாங்கான இடத்தையே ஒதுக்கித் தரும்படி நாங்கள் கோரியிருந்தோம் என்று முன்னாள் பசுமலை தோட்டத் தொழிலாளி புஷ்பவதி முனியாண்டி (வயது 65) குறிப்பிட்டார். பசுமலை தோட்டம் (டிவிஷன் 1), புக்கிட் செராக்கா நடுத் தோட்டம் (டிவிஷன் 2), புக்கிட் ஜெண்டா தோட்டம் (டிவிஷன் 3), கெர்ன்னி தோட்டம் ஆகிய வற்றை ஒருங் கிணைத்து புக்கிட் செராக்கா தோட்டம் என உருவாக் கப்பட்டது. 1970ஆம் ஆண்டிற்குப் பின் ஒருங்கி ணைக்கப்பட்ட சம்பந்தப் பட்ட தோட்டத் தொழிலாளர் களுக்கு புக்கிட் செராக்கா நடுத் தோட்ட ரப்பர் மரங்கள் அழிக் கப் பட்டு இரண்டு அறைகள் கொண்ட 125 வீடுகள் கட்டித் தரப்பட்டன. அப்போதைய ஹைலண்ட்ஸ் லோவ லண்ஸ் தோட்ட நிறுவ னத்தின் நிர்வாகி பி.ஆர்.மோர்ஹெட் இந்த புதிய வீடமைப்புத் திட்டத்தை மேற்கொண்டதாக தெரிய வருகிறது. 1980ஆம் ஆண்டிற்கு பின் இத்தோட்டம் கத்ரி நிறுவனத்திடம் கைமாறியது. தற்சமயம் சைம் டார்பி நிறுவனத்திற்குச் சொந்தமான இத்தோட்டத்தில் சுமார் 40 தமிழ்க் குடும்பங்களே தோட்டத் தொழிலில் ஈடுபட்டுள்ளனர்.மேடு பாங்கான இடத்திலிருந்த தொழிலாளர்கள் குடியிருப்பு 2010ஆம் ஆண்டு உடைக்கப் பட்டது. அதற்கு மாற்றாக தரை பகுதியில் சைம் டார்பி சுமார் எண்பது வீடுகள் கட்டித் தந்துள்ளதாக வேலாயுதம் தெரிவித்தார். கத்ரி நிறுவனம் தங்களுக்கு சொந்த வீட்டுடைமைத் திட்டத்தை நிறைவேற்றும் என்ற உறுதியான நம்பிக்கையுடன் இருந்த நூற்றுக்கும் மேற்பட்ட தொழி லாளர்களுக்கு இறுதியில் பெரும் ஏமாற்றமே எஞ்சியது என்று முன்னாள் பசுமலை தோட்டத் தொழிலாளி கருப்பையா ரெங்கம் (வயது 68) தெரிவித்தார். ரப்பர் தொழிலை தொடக்கக் காலங்களில் கொண்டிருந்த சம்பந்தப்பட்ட தோட்டம் கத்ரியிடம் கைமாறியதும் செம்பனை உற்பத்தியை தொடங்கியதாக அறிய வருகிறது. புக்கிட் செராக்கா நடுத் தோட்டத்தில் (டிவிஷன் 2) பெரிய ரப்பர் தொழிற்சாலை தொடக்கக் காலத்தில் அமைந்து இருந்தது. வேலை ஓய்வு பெற்ற பெரும் பாலான தொழிலாளர்கள் தற்சமயம் ஜெரம், காப்பார், கோலசிலாங்கூர் ஆகிய இடங் களில் சுய முயற்சியால் வாங்கிய வீடுகளில் வசித்து வருகின்றனர். தற்சமயம் கோலசிலாங்கூரிலுள்ள தன்னுடைய மகள் வீட்டில் வசித்து வருவதாக குறிப்பிட்ட புக்கிட் ஜெண்டா தோட்ட முன்னாள் தொழிலாளி பிச்சை முத்துவீரன் (வயது 90), தோட்ட புறத்திலேயே சொந்த வீடு இல்லாமல் போனது பெரும் குறையே என்று வேதனைப் பட்டார். எங்களுடைய உழைப்புக்கு ஏற்ற ஊதியம்தான் கிடைக்கவில்லை. சொந்த வீடாவது கிடைக் குமா என்று நம்பியிருந்த எங்களுக்கு ஏமாற்றமே எஞ்சியது என்று அவர் துயரப்பட்டார். புக்கிட் ஜெண்டா தோட்டத் தில் 13 வயதில் வேலைக்குச் சேர்ந்த பொன்னம்மா சங்கப் பிள்ளை (வயது 81).தோட்டத்தில் சொந்த வீடு இருந்தால் அதுவே எங்களுக்கு சுகமான வாழ்க்கை என்று கூறும் சுந்தரம் துலுக்கானம் (வயது 77), இயற்கை வளத்துடன் மலைக் காடு கள் சூழ்ந்த அந்த மேட் டுப் பகுதியி லேயே வீடு கள் கட்டித் தந்திருந்தால் அதுவே இந்த இறுதிக் காலத் தில் பெரும் மகிழ்ச்சியாக கழிந்திருக்கும் என்று ஆறு பிள்ளை களுக்குத் தாயான அவர் சொன்னார். கோல சிலாங்கூர், கார்ணவன் தோட்டத்தில் குடும்ப வறுமையால் 10 வயதில் வெளிக்காட்டு வேலையில் சேர்ந்ததாகவும் திருமணம் முடிந்து பசுமலை தோட்டத்தில் குடியேறி யதாகவும் சுந்தரம் கூறினார்.லட்சுமி தோட்டம் என்று உள்ளூர் வாசிகளால் அழைக்க ப்படும் புக்கிட் ஜெண்டா தோட்ட முன்னாள் தொழி லாளர்கள் ஆறுமுகம் அம்மாசி (வயது 74), சுதாம்மா கந்தையா (வயது 64) தம்பதியர் தற்சமயம் காப்பார், தாமான் முத்தியா ராவில் வசித்து வந்தபோதிலும் தோட்டத்திலேயே சொந்த வீடு இல்லாமல் போனது ஏமாற்றமே என்று குறிப்பிட்டனர். ஜெரம், தாமான் பெர்மாயில் வசிக்கும் நடுத் தோட்ட முன்னாள் தொழிலாளர்கள் முனியம்மா இராமச்சந்திரன் (வயது 63), ரெங்கம்மா இராமச்சந்திரன் (வயது 57) தோட்டத்தில் உழைப்பு, உழைப்பு என அதே கதியாக கிடந்த எங்களுக்கு இறுதியில் கிடைத்தது அரசாங்கத்தின் மலிவு விலை வீடுகள்தான் என்று அவர்கள் ஆதங்கப்பட்டனர்.


1எம்.டி.பி. விவகாரத்தில் மலேசியர்களை ஏமாற்றிய அமெரிக்க வங்கியாளர்கள்.

கோலாலம்பூர்,

1எம்.டி.பி. நிறுவனத்துடனான தங்களின் நடவடிக்கைகளில் அமெரிக்காவின் கோல்ட்மேன் சச்ஸ் குழுமத்தின் வங்கியாளர்கள் மலேசியாவை ஏமாற்றியுள்ளனர் என்று பிரதமர் துன் டாக்டர் மகாதீர் முகமட் கூறினார். அவ்வங்கி தனது சேவைகளுக்கான கட்டணமாகப் பெற்ற பணத்தை திரும்பப்பெறுவதற்கு மேலும் ஆக்ககரமான நடவடிக்கைகள் எடுக்கப்பட வேண்டும் என்ற கோரிக்கைகளுக்கு மத்தியில் பிரதமர் இவ்வாறான ஒரு தகவலை வெளி யிட்டிருக்கிறார்.

Read More: Malasyia Nanban Tamil Daily on 14.11.2018


நீங்கள் பெல்ட் அணியும் பெண்ணா?

கார் பயணம் , கராத்தே, ராணுவம் என எல்லா இடங்களிலும் முக்கிய பங்கு வகிக்கும் இந்த பெல்ட் ஆண்களுக்கு மட்டும்தான் சொந்தமா? அவர்கள் மட்டும்தான் அணிய வேண்டுமா? ‘‘நோ...’’ என்கிறார்கள் ஃபேஷன் டிசைனர்கள். “ஆண்களோட உடல்ல நெளிவு சுளிவு கிடையாது. ஆனா, பெண்கள் அப்படியில்ல. அடிப்படைலயே இவங்களோட உடல்வாகு நெளிவு சுளிவோட இருக் கும். அகன்ற பின்பக்கம் இவங்க ஸ்பெஷல். அதனால பாவாடை, பேன்ட்ஸ்ஸோ உறுதியாக்க நிக்கும். ஆகவே, பெல்ட் அணியும் தேவை பெண்களுக்கு இல்லை. ஆனா, எந்த ஓர் உடையையும் அழகா மாற்றும் வித்தை பெல்ட்டுக்கு உண்டு. இதனாலதான் இப்ப ஃபேஷன் உலகத்துல பெண்களுக்கான ஸ்பெஷல் பெல்ட்டும் வந்திருக்கு..! ஆண்களோ பெண்களோ எல்லாருக்குமே உடலின் கீழ்ப் பகுதியை விட மேல் பகுதி வெயிட்டா இருக்கும். குறிப்பா பெண்களுக்கு. இயற்கையே இது மாதிரி அமைச்சிருக்கறதால நாம பெல்ட் அணியறப்ப அந்த வெயிட்டை அது தாங்கி நிற்கும். அதனாலதான் பெல்ட் அணியற பெண்களுக்கு பெரும்பாலும் முதுகுவலி வர்றதில்லை. இதை எல்லாம் மனசுல வைச்சுதான் அந்தக் காலத்துல நம்ம முன்னோர்கள் இடுப்புல நூல் கயிறு கட்டச் சொன்னாங்க. இதனோட நவீன எக்ஸ்டென்ஷன்தான் பெல்ட்...’’ என்கிறார்கள் ஃபேஷன் டிசைனர்கள். வளையல், தோடு மாதிரியானதெல்லாம் உடைகளை மேலும் அழகுபடுத்தக் கூடிய விஷயங்கள். பெல்ட்டும் அப்படித் தான். சொல்லப்போனா மாடர்ன் உடைகளுக்கு ஏற்றது பெல்ட்தான். எந்த அளவுக்கு பெல்ட்டை ரிச் ஆக காட்டுறோமோ அந்த அளவுக்கு ஃபேஷன் தூக்கும். உடைக்கு கிடைக்கும் லுக்கை விட பெல்ட் அணிந்த பிறகு தூக்கலான ஒர்ரு லுக் கிடைக்கும். இதுதான் பெல்ட்டோட சீக்ரெட். உண்மையை சொல்ல ணும்னா எல்லா காலத்துலயும் பெண்களுக்கு பெல்ட் இருந்துட்டுதான் இருக்கு. இப்ப ஒட்டியாணத்தை எடுத்துப்போம். நம்ம உடம்போட வளைவுகளை சேலையோட முந்தியும் மடிப்புகளும் மறைச்சுடும். அதுவே ஒட்டியாணம் அணியறப்ப நம்ம உடலோட வளைவை அது எடுத்துக் காட்டும். இப்பவும் திருமணங்கள்ல ஒட்டியாணம் ஸ்பெஷலா இருக்கக் காரணம் இதுதான். இப்போது வரும் ஜீன்ஸ் எல்லாமே குறைவான வெயிஸ்ட் ரகம். கீழே குனிந்தாலும் நிமிர்ந்தாலும் சட்டுனு இறங்கிடும். உள்ளாடை தெரியவும் வாய்ப் பிருக்கு. பெல்ட் அணிந்தா இந்த தர்மசங்கடத்தை தவிர்க்கலாம். லோ ஹிப், க்ராப் டாப் பேன்ட்ஸ் அணியறப்பவும் கையோட பெல்ட் மாட்டறது நல்லது. முக்கியமான விஷயம், பெல்ட் வெறும் பாதுகாப்புக்கு மட்டுமில்ல. அது ஃபேஷனுக்கும்தான். கமான் கேர்ள்ஸ்... பெல்ட் அணிங்க!


தங்கதமிழ்ச்செல்வன் கூறியதை யாரும் பொருட்படுத்த தேவையில்லை

சென்னை தமிழக ஆளும் கட்சியான அதிமுகவில் ஏற்கனவே முன்னாள் முதல் முதல் அமைச்சர் ஓ பன்னீர் செல்வம் தனி அணியாக செயல்பட்டு வரும் நிலை யில், தற்போது எடப்பாடி பழனிசாமி அணி, டி.டி.வி.தினகரன் அணி என அக்கட்சி மூன்றாக பிளவு படும் சூழல் ஏற்பட்டுள்ளது. இதனால், கடந்த நில நாட்களாக தமிழக அரசியல் களம் சூடு பிடித்துள்ளது. முதல்வர் பழனிச்சாமி அணிக்கும் தினகரன் ஆதரவு எம்.எல்.ஏக்கள் இடையேயான மோதல் முற்றியுள்ளது. டிடிவி தினகரனுக்கு எதிரான அமைச்சர் ஜெயக்குமார் அறிவிப்பை எதிர்த்தும், தினகரனுக்கு ஆதரவாகவும், வெற்றிவேல், தங்க தமிழ்ச் செல்வன் உள் ளிட்ட ஆதரவு எம்.எல்.ஏ.க்கள் மீண்டும் குரல்கொடுத்தனர். தினகரனை நீக்க இவர்களுக்கு அதிகாரம் இல்லாத நிலையில் அவர்களுக்கு அந்த அதி காரத்தை கொடுத்தது யார்? என்று கேள்வி எழுப்பி உள்ளனர். இதனால் அ.தி.மு.க.வில் கட்சியில் குழப்பம் நீடிக்கிறது. டிடிவி தினகரனை இன்று சந் தித்த பின் செய்தியாளர்களுக்கு பேட்டி அளித்த தங்க தமிழ்ச்செல்வன், ஜெயக்குமார் மீது நடவடிக்கை எடுப்பது குறித்து விரைவில் செய்தி வரும் என்றார். இந்த நிலையில், தங்க தமிழ்ச்செல்வன் கருத்து பற்றி நிதி அமைச்சர் ஜெயக்குமார் செய்தியாளர்களுக்கு பேட்டி அளிக்கையில் தெரிவித்தார். செய்தி யாளர்களுக்கு பேட்டி அளித்த ஜெயக்குமார் கூறியதாவது:- தொகுதி பிரச்சனை தொடர்பாக முதலமைச்சரை சந்தித்தோம். தங்கத்தமிழ்ச்செல்வன் கூறி யதை பொருட்படுத்த வேண்டாம். எம்எல்ஏக்கள் தனிப்பட்ட முறையில் தினகரனை சந்தித்து இருப்பார்கள், அதனை அரசியலாக்க வேண்டாம். முத லமைச்சர் பழனிசாமி தலைமையிலான ஆட்சி தொடரும். வழிகாட்டு குழுவின் அடிப்படையில் கட்சி வழிநடத்தப்படுகிறது” என்றார்.


மஇகாவுக்கு நான் உதவவில்லையா?

(ஆர். குணா) கோலாலம்பூர்,

தாம் பிரதமராக இருந்த காலக்கட்டத்தில் மஇகாவுக்கு வழங்கப்பட்ட உதவிகள் குறித்த புத்தகம் ஒன்று ஆதாரமாக என்னிடம் உள்ளது என்று துன் டாக்டர் மகாதீர் நேற்று கூறினார்.நாட்டின் பிரதமராக 22 ஆண்டுகள் பதவி வகித்த துன் மகாதீர் நம்பிக்கை கூட்டணியின் தலைவராக வரும் பொதுத்தேர்தலை சந்திக்கவுள்ளார்.அதே வேளையில் நாட்டின் அடுத்த பிரதமராக பதவியேற்பதற்கும் கடுமையான போராட்டங்களை எதிர்கொண்டு வருகிறார்.

Read More: Malaysia Nanban Tamil Daily on 25.2.2018


அண்ணா அறிவாலயத்தில் எம்ஜிஆர் படத்தை வைக்க சொல்வாரா ரஜினி? புகழேந்தி

கேள்வி அண்ணா அறிவாலயத்தில் எம்ஜிஆர் படத்தை வைக்க சொல்வாரா ரஜினிகாந்த் என டிடிவி தினகரன் ஆதரவாளர் புகழேந்தி கேள்வி எழுப்பி யுள்ளார்.
இதுகுறித்து சென்னை விமான நிலையத்தில் செய்தியாளர்களை சந்தித்த அவர்,
எது எங்கே வைக்க வேண்டும் என்பதை முடிவு செய்வது அவரவர் கட்சிகளின் விருப்பம். அதிமுக விழாவில் கலைஞர் புகைப்படத்தை வைக்க சொல்லும் நீங்கள் எங்கிருந்து சென்னீர்களோ, அவர்களிடமே அறிவாலயத்தில் எம்.ஜி.ஆர் படத்தை வைக்க சொல்ல முடியுமா? அவர் புரிந்து கொண்டு பேசுகிறாரா இல்லையா என்பது தெரியவில்லை.
எம்.ஜி.ஆர் படத்தை அறிவாலயத்திலும், மற்ற இடங்களிலும் ஸ்டாலினிடம் வைக்க சொல்லுவாரா? இதை தேவையில்லாத பேச்சாக நான் கருதுகிறேன். எதற்காக இப்படி சொல்கிறார் என்று தெரியவில்லை. இவ்வாறு அவர் கூறியுள்ளார்.


'பெண்டாத்தாங்' விவகாரம்: மன்னிப்புக் கேட்டார் குலசேகரன்.

பெட்டாலிங்ஜெயா,

நெகிரி செம்பிலான், நீலாயில் கடந்த வாரம் தமிழில் உரையாற்றியபோது 'பெண்டாத்தாங்' என்ற வார்த்தைக்கு சான்றாதாரங்களைக் காட்டியதற்காக மனிதவள அமைச்சர் எம்.குலசேகரன் மன்னிப்பு கேட்டுக் கொண்டிருக்கிறார்.மலாய் சமூகத்தை 'பெண்டாத்தாங்' (குடியேறிகள்) என அவர் குறிப்பிட்டிருப்ப தாக மலாய் மொழி நாளிதழான உத்துசான் மலேசியா ஜூலை 27ஆம் தேதி வெள்ளிக்கிழமை செய்தி ஒன்றை வெளியிட்டது.

Read More: Malaysia Nanban Tamil Daily on 31.7.2018


மூன்றாவது மாடியை மோதி கீழே விழுந்த கார்!

வேகக்கட்டுபாட்டை இழந்த கார் ஒன்று அடுக்குமாடி குடியிருப்பின் மூன்றாவது மாடியில் இருந்து விழுந்ததில் ஆடவர் மரணமடைந்தார்.இச்சம்பவம் நேற்று காலை 10.30 மணியளவில் ஜாலான் ஈப்போவில் உள்ள பெலாங்கி இண்டா அடுக்குமாடி குடியிருப்பில் நிகழ்ந்தது. அடுக்குமாடி குடியிருப்பின் 3ஆவது மாடியில் உள்ள கார் நிறுத்துமிடத்தில் இருந்த தடுப் புச் சுவரை மோதிய அக்கார் கீழே விழுந்து விபத்துக்குள்ளானது.இவ்விபத்தில் காரில் சிக்கிக் கொண்ட ஆடவரை வெளியே கொண்டு வருவதற்கு அங்கிருந்த மக்கள் பல மணி நேரம் போராடினர்.அவர்களின் முயற்சிகள் அனைத்துமே தோல்வியில் தான் முடிந்தன. அவர்களால் காரின் கதவுகளை திறக்க முடியவில்லை. தகவல் கிடைத்த தீயணைப்புப் படை வீரர்கள், போலீஸ் அதிகாரி கள் சம்பவ இடத்திற்கு வந்து சேர்ந்தனர். காரின் கதவுகளை வெட்டி உள்ளே சிக்கியிருந்த ஆடவரை வெளியே கொண்டு வருவதற்கான முயற்சிகளை தீயணைப்புப் படை வீரர்கள் மேற்கொண்டனர். ஒரு சில நிமிடங்களில் அந்த ஆடவரை தீயணைப்புப் படை வீரர்கள் வெளியே கொண்டு வந்தனர். ஆனால் தலையில் பலத்த காயங்களுக்கு இலக்கான காரோட்டி சம்பவ இடத்திலேயே மரணமடைந்தார். அவ்வாடவரின் உடலை கோலா லம்பூர் பெரிய மருத்துவமனைக்கு சவப் பரிசோதனைக்காக போலீசார் எடுத்து சென்றனர். இதனிடையே மூன்றாவது மாடியின் சுவரை மோதிய கார் கீழே விழுந்த போது அடுக்குமாடி குடியிருப்பில் மிகப் பெரிய சத்தம் கேட்டது.இதனால் வீடுகளில் இருந்த நாங்கள் அச்சத்தில் அதிர்ந்து போனோம் என்று அங்கு குடியி ருந்தவர்களில் சிலர் கூறினர்.விபத்தில் மரணமடைந்த ஆடவர் ஒரு குத்தகையாளர் ஆவார். அடுக்குமாடி வீட்டில் குடியிருக்கும் தன் பணியாளர் களை அழைத்துச் செல்ல அவர் தினசரி இங்கு வருவார் என்று தகவல்கள் கூறுகின்றன.


படிவம் 6 எங்களின் தேர்வு!

மலேசிய இந்திய மாணவர்கள் படிவம் 6- க்கான வாய்ப்பினை முழுமையாகப் பயன்படுத்திக் கொள்ள வேண்டும் என்பதன் அடிப்படையில், மலேசிய நண் பன் தொடங்கியிருக்கும் சமூகப் பணி தொடரில் இன்று வலம் வருபவர் உயர் நீதிமன்றத்தில் துணைத் தலைமை பதிவதிகாரியாகப் பணியாற்றி வரும் நித்யா ரவீந்திரன் என்பவராவார். ரவீந்திரன் போகேஸ்- ராஜாத்தி சித்தையா தம்பதியரின் வாரிசான இவர் ஆரம்பக்கல்வியை நெகிரி செம்பிலான் பகாவ் நகருக்கு அருகே உள்ள செனாமா தோட்டத் தமிழ்ப்பள்ளியில் தொடங்கினார். அது முடிந்ததும், பகாவ் டத்தோ மன்சோர் இடைநிலைப்பள்ளியில் கல்வியைத் தொடர்ந்து படிவம் 6-க்கான எஸ்டிபிஎம் தேர்வில் மிகச் சிறந்த தேர்ச்சியினைப் பெற்றார். இதன் காரணமாக, பொதுச் சேவைத் துறையின் உபகாரச் சம்பளம் பெற்று (Biasiswa JPA) அதன்வழி மலேசிய தேசியப் பல்கலைக்கழகத்தில் (Universiti Kebangsaan Malaysia- UKM) சட்டத்துறையில் பயிலும் வாய்பையும் பெற்றதாகப் பெருமை யோடு கூறுகின்றார் நித்யா ரவீந்திரன். எஸ்டிபிஎம் தேர்வினை எழுதியதன் வழி தன்னைப் பெற்று வளர்த்த பெற்றோருக்கு எவ்விதமான பணச் சுமையையும் ஏற்படுத்தாமல் அரசாங்கப் பல்கலைக்கழகத்தில் உபகாரச் சம்பளத்தோடு படிக்கும் வாய்ப்பையும் பெற்றது மிகச் சிறந்த அடைவு நிலையாகக் கருதும் இவருக்கு, கூடவே சட்டத்துறையில் இளங்கலை கல்வியை முடித்தவுடன் அரசாங்க வேலை வாய்ப்பும் வழங்கப்பட்டதை எஸ்பிஎம் தேர்வினை எழுதி முடிவிற்காகக் காத்திருக்கும் மாணவர்கள் கருத்தில் கொள்ள வேண்டும் என அறிவுறுத்துகிறார் நித்யா ரவீந்திரன்.


மனவளர்ச்சி குன்றிய மகளை கர்ப்பமாக்கிய கொடூர தந்தை

தஞ்சை: பட்டுக்கோட்டை அருகே மகளை பாலியல் வன்கொடுமை செய்த தந்தைக்கு அவர் சாகும்வரை சிறைதண்டனை அளித்து தஞ்சை நீதிமன்றம் அதிரடி உத்தரவு பிறப்பித்துள்ளது. தஞ்சை பட்டுக்கோட்டை அடுத்த சிவகொள்ளை பகுதியை சேர்ந்தவர் சுப்பிரமணியம். இவரது பெண்குழந்தை மன வளர்ச்சியில்லாதவர் எனக்கூறப்படுகிறது.

இந்நிலையில் தன் மனவளர்ச்சி குன்றிய மகளை சுப்பிரமணியம் பலமுறை தொடர்ந்து பாலியல் துன்புறுத்தல் கொடுத்து வந்துள்ளார். தந்தையின் துன்பு றுத்தலால், மகளுக்கு பெண் குழந்தை பிறந்தது. தமிழகம் முழுவதும் இந்த செய்தி பெரும் அதிர்ச்சிக்குள்ளக்கியது. இதுகுறித்து வழக்கு பதிவு செய்யப்பட்டு தந்தை சுப்பிரமணி கடந்த ஆண்டு கைது செய்யப்பட்டார். போக்சா சட்டத்தின்படி வழக்கு பதிவு செய்யப்பட்டு விசாரணை நடைபெற்று வந்தது. இந்த வழக்கை விசாரித்து வந்த தஞ்சை மகளிர் நீதிமன்றம், இன்று அதிரடி தீர்ப்பு வழங்கியுள்ளது. அதன்படிகொடூர தந்தையான சுப்பிரமணிக்கு 4 ஆயுள் தண்டனைகள் விதித்து, அவர் சாகும்வரை சிறைத்தண்டனை அனுபவிக்கும்படி தீர்ப்பளித்தது.


அந்நிய தலையீடு பற்றி ஹாடி பேசுவதா?

கோலாலம்பூர் பேச்சுக்குப் பேச்சு அந்நிய தலையீடு என்று வாதிடும் பாஸ் கட்சித் தலைவர் அப்துல் ஹாடி அவாங்கிடம் ஜ.செ.க. பெருந்தலைவர் லிம் கிட் சியாங் ஒரு கேள்வியை கேட்டுள்ளார். 1எம்டிபியில் சுருட்டப்பட்ட பணத்தில் வாங்கப்பட்டதாகக் கூறப்படும் சொத்துக்களைப் பறிமுதல் செய்ய அமெரிக்க நீதித் துறை வழக்கு தொடுத்ததை மலேசிய விவகாரங்களில் அந்நியர் தலையீடு என்று கண்டித்த பாஸ் தலைவர் ஹாடி அவாங் உள்நாட்டு விவகாரங்களில் அந்நியர் தலையீட்டை வரவேற்பது தொல்லைகளுக்குத்தான் வழிவகுக்கும் என்றும் வலியுறுத்தினார். அந்நியர் தலையீடு என்ற ஹாடியின் வாதம் விந்தையாகவும் வினோதமாகவும் இருப்பதாக லிம் கிட் சியாங் கூறினார். அமெரிக்க அரசாங்கத் திட மிருந்தோ அதன் அமைப்புகளில் ஒன்றிடமிருந்தோ பக்கத்தான் ஹராப்பான் தலைவர்கள் கணக்கில் 260 கோடி வெள்ளி வரவு வைக்கப்பட்டிருந்தால் ஹாடி இந்நேரம் பக்காத்தான் ஹராப்பானைத் தாக்குத் தாக்கென்று தாக்கியிருப்பார். தேசிய இறையாண்மைக்குக் குழிபறிக்கும் அந்நியர் தலை யீட் டுக்கு அது சான்று என்றும் கூவியிருப்பார். அதே ஹாடி, பிரதமர் டத்தோஸ்ரீ நஜீப் துன் ரசாக், அம்பேங்கில் தம் வங்கிக் கணக்கில் இருந்த 260 கோடி வெள்ளி சவூதி அரசக் குடும்பம் 13 ஆவது பொதுத்தேர்தலுக்காகக் கொடுத்த நன்கொடை என்று கூறியபோது வாயைப் பொத்திக்கொண்டு இருந்தது ஏன்? நன்கொடை அமெரிக்காவிடமிருந்து வந்தால் அது அந்நிய தலையீடு. எனவே தவறானது,அதேவேளை சவூதி அரேபியாவிடமிருந்து வந்தால் அது நம் இறையாண்மையை மேன்மையுறச் செய்யும் எனவே ஏற்றுக்கொள்ளத்தக்கது,அப்படித்தானே? ஹாடி ‘அந்நியர் தலையீடு’ என்பதை விளக்க முற்படும் போது இரட்டை நியாயம் பேசுகிறார். மேலை நாடுகளிடமிருந்து வந்தால் தவறு சவூதி அரேபியாவிலிருந்து வந்தால் அது ஏற்றுக் கொள்ளத் தக்கது அவருக்கு என்றார் கிட் சியாங்.


வேற்று கிரகவாசிகள் பூமியில் இறங்கியதற்கான ஆதாரங்கள் அமெரிக்க உளவுத்துறை வெளியீடு

வாஷிங்டன் வேற்று கிரகவாசிகளின் பரிணாம வடிவங்கள் பூமியில் இறங்கியதாக அமெரிக்க உளவுத்துறை தனது இணையதளத்தில் ஆவணங்களை வெளியிட்டு உள்ளது.அறிவியல் புனைகதைகளை மையமாக கொண்டு எடுக்கப்படும் சினிமாக்களை உண்மை என கூறுவதாக இருக்கலாம் அல்லது மக்கள் மத்தியில் விழிப்புணர்வை ஏற்படுத்தும் நோக்கத்தில் அரசாங்கத்தால் வெளியிடப்படும் ஒரு ஆவணமாக கூட இருக்கலாம். இந்த அறிகை மற்றும் ஆவணங்களின் படி நமது பூமிக்கு எண்ணற்ற வேற்று கிரக உயிரினங்கள் விஜயம் செய்கின்றன. மற்ற கிரகங்களில் இருந்து மட் டுமல்ல இதில் சில வகை பரிணாம வளர்ச்சியுடனும் இருந்து உள்ளன. இதில் சில நுட்பமான விமானங்கள் மூலம் வந்து உள்ளன என கூறுகிறது. அறிக்கையில் உள்ள முக்கிய அம்சங்களில் சில 1) பறக்கும் தட்டுக்கள் குழுவாக எடுத்து வருகிறது. மற்றவர்கள் தொலை கட்டுப்பாட்டின் கீழ் உள்ளனர் (under remote control) 2) அவர்களின் குறிக்கோள் அமைதியானதாக உள்ளது. வந்தவர்கள் விமானத்தை நிலை நிறுத்த ஆழ்ந்து சிந்திக்கின்றனர். 3) வந்தவர்கள் மனிதர்களைப் போல் உள்ளனர். ஆனால் மிகப்பெரிய வடிவில் உள்ளனர். 4) அவர்கள் பூமியில் உள்ள மனிதர்களை தவிர்க்கவில்லை. ஆனால் அவர்கள் தங்களது சொந்த உலகத்தில் இருந்து வந்து உள்ளனர். 5) அவர்கள் பூமியை பயன்படுத்தி கொள்ள இங்கு வரவில்லை. ஆனால் அவர்கள் எந்த கிரகத்தில் இருந்து வந்து உள்ளார்கள் என்பது அறியகூடிய வகை யில் இல்லை. 6) அவர்கள் வந்த பறக்கும் தட்டுகள் கதிரியக்க ஆற்றல் அல்லது ஒருவகை கதிர் வீச்சை பெற்றிருக்கின்றன. எந்தவிதமான தக்குதலிலும் எளிதில் உடையக்கூடியது போன்று அது உள்ளது. அவர்கள் தங்கள் விருப்பபடி உள் நுழைவதற்கு மற்றும் சுவடே இல்லாமல் சாதாரணமாக நம் பார்வையில் இருந்து மறைந்து விடுவர். 7)அவர்களை ரேடியோ மூலமாகவோ ராடார் மூலமாகவோ அவர்கள் இயந்திரத்தை அடைய முடிய வில்லை. பிற சேர்க்கைகள்: அவர்களது வாகனம் ஓவல் வடிவில் உள்ளது. வெப்பத்தை தாங்கி கொள்ளும் உலோக குழல் வடிவத்தில் உள்ளது. இன்னும் முன் பகுதி கூண்டு கட்டுப்பாடுகள் அறியப்படவில்லை. நடுவில் பரிசோதனைகூடம் உள்ளது. பின்புறம் போர் தளவாடங்களை கொண்டு உள்ளது. அவை அடிப்படையில் ஒரு சக்தி வாய்ந்த ஆற்றல் இயந்திரத்தை, கொண்டுள்ளது. வேற்றுகிரகவாசிகள் கடந்த 50 ,60 ஆண்டுகள் வருகை தருகிறார்கள் என்றால் அவர்களால் 100 முதல் ஆயிரம் ஆண்டுகளுக்கு முன்னரும் இதே போல் வருகை தந்திருக்க முடியும். மனிதர்கள் முன்னேற்றம் அடைந்ததாலும் நவீன கருவிகளாலும் இன்று தெரிந்து கொள்ளும் சாத்தியம் ஏற்பட்டு உள்ளது.


ஊழல் புகார் எதிரொலி! - தென்னாப்பிரிக்க அதிபர் பதவியைத் துறந்த ஜேக்கப் ஜுமா!

தென்னாப்பிரிக்கா அதிபர் பதவியிலிருந்து ஜேக்கப் ஜுமா பதவி விலகியுள்ளார். ஆப்பிரிக்க தேசிய காங்கிரஸ் சார்பில் கடந்த 2009-ம் ஆண்டு 4வது அதிபராகத் தேர்ந்தெடுக்கப்பட்டார்.

2009 முதல் தென்னாப்பிரிக்கா அதிபராக ஜேக்கப் ஜுமா பதவி வகித்து வந்தார். இந்தநிலையில், இவர்மீது சமீபகாலமாக ஊழல் புகார் தெரிவிக்கப்பட்டு வந்தது. இந்த ஊழல் புகார் காரணமாக இவரின் உறவினர் வீடுகளில் சோதனை நடந்தது. இதைத்தொடர்ந்து, பதவியிலிருந்து விலகக்கோரி அவருக்கு நெருக்கடி கொடுக்கப்பட்டது. பதவி விலகக்கோரி அவரது கட்சியிலிருந்தே தொடர்ந்து அழுத்தம் தரப்பட்டது. இருப்பினும் தான் பதவி விலகப்போவ தில்லை எனப் பிடிவாதம் பிடித்து வந்த நிலையில் அவரது கட்சியின் அழுத்தத்துக்குப் பணிந்து ஜேக்கப் ஜுமா நேற்று பதவி விலகினார்.

ராஜினாமா செய்யாவிட்டால் நம்பிக்கை இல்லா தீர்மானம் மூலம் பதவி இழக்கச் செய்வோம் எனக் கட்சித் தலைமை அறிவித்ததால் அவர் இந்த முடிவை எடுத்துள்ளார். இதையடுத்து, தென்னாப்பிரிக்காவின் புதிய அதிபராக ஜேக்கப் ஜுமாவின் அமைச்சரவையில் துணை அதிபராக இருந்த சிரில் ராமபோசா தேர்வு செய்யப்பட்டுள்ளார். சிரில் ராமபோசா ஒரு தொழிலதிபரும்கூட. அடுத்த வாரம் இவர் பதவியேற்பார் எனத் தெரிவிக்கப்பட்டுள்ளது. முன்னதாகச் சிரிலுக்கும் ஜூமாவுக்கும் அதிகாரப் போட்டி இருந்ததாகக் கூறப்படுகிறது. இந்த அதிகாரப் போட்டியில் ஜூமாவை முந்தி சமீபத்தில் கட்சித் தலைவராகப் பொறுப்பேற்ற சிரில் ராமபோசா தற்போது அதிபர் அரியணையை அலங்கரிக்கவுள்ளார்.


மலேசியாவின்  15-ஆவது பேரரசர் அரியணை அமர்ந்த விழா!

மலேசியர்களின் புதிய பேரரசர் அரியணை அமரும் விழா இன்று நடைபெற்றது. ஐந்தாம் சுல்தான் முகமட், நாட்டின் 15-ஆவது பேரரசராக இன்று அதி காரப்பூர்வமாக அரியணை அமர்ந்தார். இந்த வரலாற்றுச் சிறப்புமிக்க நிகழ்வு இஸ்தானா நெகாரா வின் பாலாய் ரோங்ஸ்ரீ-இல் நடைபெற்றது. இதனை முன்னிட்டு இஸ்தானா நெகாரா கோலாகலமாக அலங் கரிக்கப்பட்டது. முழு அரச சடங்குகளுடன் நடைபெற்ற இவ்விழாவில் மாநில ஆட்சியாளர்கள், பிரதமர் தம்பதியர், அமைச்சர்கள், வெளிநாட்டுத் தூதர்கள், நாட்டின் பெருமக்கள் ஆகியோர் கலந்துகொண்டனர். பேரரசரின் அரியணை அமரும் விழாவை முன்னிட்டு இன்று திங்கட்கிழமை பொது விடுமுறையாக அறிவிக் கப்பட்டுள்ளமை குறிப்பிடத்தக்கது.


கர்ப்பால் சிங் மீதான் தேச நிந்தனை வழக்கு தள்ளுபடி.

புத்ரா ஜெயா,

நாட்டின் பிரபல வழக்கறிஞரான கர்ப்பால் சிங் மீது சுமத்தப்பட்டிருந்த தேச நிந்தனை குற்றச்சாட்டு மீட்டுக்கொள்ளப்பட்டு அவர் மறைந்த 5 ஆண்டுக்குப் பிறகு நேற்று விடுதலை கிடைத்தது. இது அவருக்கு கிடைத்த தார்மீக வெற்றியாகும் என கர்ப்பாலின் மனைவி குர்மிட் கவுர் கூறினார்.2014 ஏப்ரல் 17-ஆம் தேதி கர்ப்பால் காலமானார். அவர் இறந்த 5-ஆவது நினைவு நாளுக்கு இன்னும் 20 நாட்கள் எஞ்சியுள்ள நிலையில் இந்த தீர்ப்பு கிடைத்துள்ளது  என்று குர்மிட் காவ்ர் சுட்டிக்காட்டினார்.

Read More: Malaysia Nanban Tamil Daily on 30.3.20
19


இத்தாலியில் படகு கவிழ்ந்து 200 அகதிகள் மூழ்கினர்

ரோம் இத்தாலியில் படகு கவிழ்ந்து 200 பேர் தண்ணீரில் மூழ்கினர். இதில் 30 சடலங்கள் மீட்கப்பட்டன. லிபியாவில் இருந்து ஏராளமான அகதிகள் இத்தாலிக்கு சென்றுகொண்டு இருக்கிறார்கள். நேற்று ஒரு மரப்படகில் லிபியா கடலோரப்பகுதியில் இருந்து 20 கடல் மைல் தூரத்தில் அகதிகள் வந்து கொண்டு இருந்தார்கள். இதில் 500 முதல் 700 பேர் பயணம் செய்ததாக கூறப்படுகிறது. அதிக அளவு பயணிகள் பயணம் செய்ததால் படகு கவிழ்ந்ததாக கூறப்படுகிறது. இதில் 200 பேர் தண்ணீரில் மூழ்கினர். இதையடுத்து லிபியா மற்றும் இத்தாலி சார்பில் மீட்பு பணிகள் தொடங்கப்பட்டன. 15 குழுவினர் மீட்பு பணியில் ஈடுபட்டனர். இதில் குழந்தைகள் உள்பட 30 சடலங்கள் மீட்கப்பட்டன. மேலும் மீட்பு பணி முடுக்கிவிடப்பட்டுள்ளது. தண் ணீரில் மூழ்கியவர்கள் சடலத்தை மீட்கும் பணி தொடர்ந்து நடந்து வருகிறது. பலியானவர் களின் எண்ணிக்கை இன்னும் அதிகரிக்கும் என்று தெரிகிறது.


அதிமுக எம்.எல்.ஏக்களை கதறடிக்கும் தொகுதி மக்கள்!

சசிகலா ஆதரவாளர்களால் ரிசார்ட்டில் கொண்டு போய் சிறை வைக்கப்பட்டிருக்கும் அதிமுக எம்.எல்.ஏக்களின் நிலைமை ரொம்பக் கஷ்டமாக இருக்கிறதாம். அவர்களைக் காணவில்லை என்று கூறி ஆங்காங்கே வழக்குகள் போடப்பட்டுக் கொண்டுள்ளன. மறுபக்கம், அவர்களது செல்போன்களுக்கு வாக்காளர்கள் போனைப் போட்டு தப்பா முடிவெடுக்காதீங்க. மாநில நலனைக் கருத்தில் கொண்டு முடிவெடுங்க என்று மக்கள் கோரிக்கை விடுத்து வருகின்றனராம். முதல்வர் ஓ.பன்னீர் செல்வத்துக்கு இப்படி திடீரென செல்வாக்கு உயரும், மக்கள் அன்பைப் பொழிவார்கள் என்று இவர்கள் யாருமே எதிர்பார்க்கவில்லையாம். ஆனால் தற்போது இவர்கள் நினைத்தாலும் கூட மீண்டு வர முடியாத அளவுக்கு சசிகலா குரூப்பிடம் சிக்கியுள்ளனராம். அவர்களில் பலர் தற்போது ஓ.பி.எஸ் ஆதரவாக திரும்பியுள்ளதாகவும் கூறப்படுகிறது. இந்த நிலையில் மறுபக்கம் அதிமுக எம்.எல்.ஏக்கள் விசித்திரமான ஒரு சிக்கலை எதிர்கொண்டுள்ளனர். இதை யார் ஆரம்பித்து வைத்தார்களோ தெரியவில்லை.. ஆனால் அதிமுக எம்.எல்.ஏக்களை கதறடித்துக் கொண்டிருக்கின்றனர். உங்களது எம்.எல்.ஏக்களுக்குப் போன் போட்டு வெளியே வரச் சொல்லுங்கள், நல்ல முடிவை எடுக்கச் சொல்லுங்கள், சசிகலாவை ஆதரிக்காதீர்கள் என்று சொல்லுங்கள் என்று கூறி தொலைபேசி எண்களுடன் அதிமுக எம்.எல்.ஏக்கள் பட்டியலை வாட்ஸ் ஆப்பில் பரவ விட்டுள்ளனர். இது காட்டுத் தீ போல பரவி பலரும் போனைப் போட்டு துளைத்தெடுத்து வருகின்றனராம். அவர்களில் ஸ்ரீரங்கம் எம்.எல்.ஏ. வளர்மதியுடன் ஒரு பெண் பேசுவது போன்ற ஆடியோ வெளியாகி பெரும் சிக்கலை வளர்மதிக்கு ஏற்படுத்தியுள்ளது. வாக்காளர்களை மதிக்காத வகையில் அவர் பேசியது அதிமுகவினரையும், பொதுமக்களையும் அதிர வைத்துள்ளது. எனக்கா ஓட்டுப் போட்டீங்க என்று அவர் தெனாவெட்டாக கேட்டதும் மக்களை முகம் சுளிக்க வைத்துள்ளது. பலருடைய செல்போன்கள் சுவிட்ச் ஆப் ஆகியுள்ளதாம். வீட்டினரே கூட தொடர்பு கொள்ள முடியாத நிலையில் பலர் உள்ளனராம். அத்தனை பேரையும் அந்த அளவுக்கு கெடுபிடிகளுடன் அடைத்து வைத்துள்ளனராம் சசிகலா குரூப்பைச் சேர்ந்தவர்கள். உள்ளே போய் 2 நாட்களாகி விட்டதால் பலருடைய குடும்பத்தினர் கவலை அடைய ஆரம்பித்துள்ளனர். ஒரு ஊரில் பெண் எம்.எல்.ஏவின் கணவர் கோர்ட்டில் வழக்கே போட்டுள்ளார் தனது மனைவியைக் காணவில்லை என்று கூறி. அதை விட முக்கியமாக சமூக வலைதளங்களில் அதிமுக எம்.எல்.ஏக்களை மக்கள் தாறுமாறாக வறுத்தெடுத்துக் கொண்டுள்ளனர். சசிகலாவைப் போய் ஆதரிப்பதா என்று கேட்டு அதிமுக எம்.எல்.ஏக்களை கடுமையாக விமர்சித்து வருகின்றனர். இவர்களில் பலர் எதிர்க்கட்சிகளைச் சேர்ந்தவர்கள் என்று அதிமுகவினர் குற்றம்சாட்டுகிறார்கள். அதை நிராகரித்து விடவும் முடியாது. ஆனால் விமர்சனங்கள் அதிகமாக உள்ளன என்பதை மறுக்க முடியாது. கிடைக்கும் எம்.எல்.ஏக்களிடம் பேச வாய்ப்பு கிடைப்போர், தயவு செய்து தவறான முடிவெடுக்காதீர்கள். முதல்வர் ஓ.பன்னீர் செல்வத்தையே ஆதரியுங்கள் என்று கெஞ்சாத குறையாக கேட்டு வருகின்றனர். பலர், தவறான முடிவு எடுத்தால், தொகுதிப் பக்கம் தயவு செய்து வந்து விடாதீர்கள் என்று எச்சரிக்கும் வாசகங்களையும் சமூக வலைதளங்களில் போட்டு வருகின்றனர். ஆனால் இப்படி போன் போட்டு எம்.எல்.ஏக்களை தொல்லை செய்வது தவறு என்று அமைச்சர் மாஃபா பாண்டியராஜன் டிவீட் போட்டுள்ளார். எங்களுக்கென்று முடிவெடுக்கும் சுதந்திரம் இல்லையா என்றும் அவர் கேட்டுள்ளார். ஆனால் அவரது பேச்சுக்கும் பலர் தற்போது கண்டனம் தெரிவித்து வருகின்றனர். படித்த நீங்களே இப்படி சசிகலாவை ஆதரித்தால் எப்படி என்றும் அவர் விமர்சனத்துக்குள்ளாகியுள்ளார். மொத்தத்தில் ஒட்டுமொத்தமாக மக்கள் மத்தியில் மிகப் பெரிய கெட்ட பெயரை சம்பாதித்து விட்டனர் சசிகலா ஆதரவு அதிமுக எம்.எல்.ஏக்கள் என்பது மட்டும் தெளிவாகத் தெரிகிறது.


நஜீப், ரோஸ்மா பட்டங்கள் பறிப்பு

சிரம்பான்,

முன்னாள் பிரதமர் டத்தோஸ்ரீ நஜீப் துன் ரசாக்கிற்கு வழங்கப்பட்டிருந்த டத்தோஸ்ரீ உத்தாமா விருதை நெகிரி செம்பிலான் அரண்மனை மீட்டுக் கொண்டு ள்ளது. டத்தோஸ்ரீ உத்தாமா விருதுடன் கூடிய  அந்தஸ்தை வழங்கக்கூடிய எஸ்.பி.என்.எஸ். அல்லது  டர்ஜா ஸ்ரீ உத்தாமா நெகிரி செம்பிலான் எனும் அவ்விருதை அரண் மனை மீட்டுக்கொள் வதாக நேற்று தெரிவிக்கப்பட்டது.

Read More: Malaysia Nanban Tamil Daily on 27.10.2018


சீனி விலையேற்றத்தால் உணவுகளின் விலை அதிகரிக்குமா?

சீனி விலை ஏற்றத்தை காரணமாக வைத்து உணவு, பானங்களின் விலையை அதிக அளவிற்கு உயர்த்தும் வணி கர்கள் மீது கடுமையான நடவடிக்கை எடுக்கப்படும். சீனி விலை ஏற்றத்தைக் காரணம் காட்டி அவ்வாறு செய்ய வேண்டாம் என அவர் களுக்கு எச்சரிக்கப்பட்டுள்ளது. சீனி விலை ஏற்றம், சம்பந் தப்பட்ட வணிகர்களுக்கு எவ்வித பாதிப்பையும் ஏற்படுத்தவில்லை என உள்நாட்டு வாணிப, கூட்டுறவு, பயனீட்டு அமைச்சர் டத்தோ ஸ்ரீ ஹம்சா சைனுடின் கூறினார்.2011-ஆம் ஆண்டு விலை கட்டுப்பாடு மற்றும் கொள்ளை லாப தடுப்பு சட்டத்தின் கீழ் உணவு பொருட்கள் மற்றும் பானங்களின் விலையை அதிகரிக்கும் வணிகர்களுக்கு எதிராக நடவடிக்கை எடுக்கப் படும் என அவர் எச்சரித்தார். இறக்குமதி செய்யப்படும் சுத்திகரிக்கப்படாத சீனியின் விலை உயர்வினால் இம்மாதம் முதலாம் தேதி சுத்திகரிக் கப்பட்ட வெள்ளை சர்க்கரை விலை 11 காசு ஏற்றம் கண்டது.


அமைச்சர் தங்கமணி மீது  நான் வழக்கு தொடர்வேன்!’ மு.க.ஸ்டாலின் பேட்டி

இன்று (21-09-2018) திராவிட முன்னேற்றக் கழகத்தின் தலைவரும், சட்டமன்ற எதிர்க்கட்சித் தலைவருமான மு.க.ஸ்டாலின் சென்னை அண்ணா அறிவாலயத்தில் செய்தியாளர்களிடத்தில் பேசிய விவரம் பின்வருமாறு:

செய்தியாளர்: நீங்கள் தொடர்ந்து தவறான தகவல்கள் கூறி வருவதாக மின்சாரத் துறை அமைச்சர் உங்கள் மீது குற்றம் சாட்டியுள்ளாரே?

ஸ்டாலின்: இரண்டு நாட்களுக்கு முன்பு காற்றாலை மின்சாரத்தில் முறைகேடாக பலகோடி ரூபாய் ஊழல் நடந்திருக்கிறது என்று ஒரு நீண்ட அறிக்கையை நான் வெளியிட்டேன். அதற்குரிய விளக்கத்தை, மின்துறை அமைச்சர் தங்கமணி அவர்கள் சொல்லியிருக்க வேண்டும். ஆனால், எந்த வொரு விளக்கத்தையும் சொல்ல முன்வராமல், “அபாண்டமான, அவதூறான ஒரு பொய்யான குற்றச்சாட்டை எதிர்க்கட்சித் தலைவர் என் மீது சொல்லி யிருக்கிறார், அவர் சொல்லக்கூடிய குற்றச்சாட்டுக்கு ஏதேனும் ஆதாரங்கள் இருந்தால் சொல்லட்டும்” என்று சொல்லி, என் மீது சட்டப்படி வழக்கு போடப் போகிறேன் என எச்சரிக்கும் விதத்தில் ஒரு பதிலை தந்திருக்கிறார்.

ஆனால், நேற்று இரவு இதோ என் கையில் இருக்கும் இந்த முழுமையான ஆதாரத்தை வெளியிட்டு இதுகுறித்து உடனே விசாரணை நடத்திட வேண்டு மென்று நான் கூறியிருக்கிறேன்.

ஏற்கனவே, குட்கா பிரச்சனையில், முதன்முதலாக நாங்கள் சட்டமன்றத்தில் எழுப்பி இதுகுறித்து விசாரணை நடத்திட வேண்டும் என்றும், சம்ம ந்தப்பட்ட அமைச்சர் விஜயபாஸ்கர் ராஜினாமா செய்ய வேண்டும் என்றும் நான் தெளிவாக எடுத்துச்சொல்லியிருந்தேன்.

ஆனால், “எதிர்க்கட்சித் தலைவர் சொல்லியிருப்பது போல் எந்தவித தவறும் நடைபெறவில்லை. எனவே, தவறான கருத்தை சொல்லியிருக்கக்கூடிய எதிர்க்கட்சித் தலைவர் மீது நான் வழக்கு போடுவேன்” என்று சுகாதாரத்துறை அமைச்சர் விஜயபாஸ்கர் அவர்கள் ஏற்கனவே சொல்லியிருந்தார்கள். ஆனால், இதுவரையில் என்மீது வழக்கு போடவில்லை.

நாங்கள் தான் குட்கா ஊழல் தொடர்பாக நீதிமன்றத்திற்கு சென்று வழக்கு போட்டோம். தற்போது, குட்கா ஊழல் பிரச்சனை சி.பி.ஐ விசாரணையில் இருக்கிறதென்பது நாட்டிற்கு நன்றாக தெரியும். எனவே, மின்துறை அமைச்சராக இருக்கக்கூடிய தங்கமணி அவர்களை நான் கேட்டுக்கொள்ள விரும்பு வது, காற்றாலை முறைகேடு தொடர்பான ஆதாரத்தை வெளியிட்டிருக்கிறேன். இப்பொழுதாவது, அவர் சொன்னபடி என்மீது வழக்கு போடவேண்டும். ஒரு வார காலம் நான் காத்திருப்பேன். அந்த ஒரு வார காலத்திற்குள் அவர் என்மீது வழக்குப் போடவில்லை என்று சொன்னால், நான் அவர் மீது வழக்குப் பதிவு செய்து, எப்படி குட்கா ஊழல் பிரச்சனை சி.பி.ஐ வரை சென்று வழக்கு விசாரணை நடந்துகொண்டிருக்கிறதோ அதுபோல், இதையும் கொண்டு சென்று இந்த ஊழல் பிரச்சனைக்கு நல்லதொரு பரிகாரத்தை நான் நிச்சயமாக காண்பேன்.

என்மீது, வழக்கு போடுவேன் என்று சொன்ன தங்கமணி அவர்கள் உடனடியாக வழக்கு போட தயாரா? என்ற அந்தக் கேள்வியை மாத்திரம் கேட்டு இந்த விளக்கத்தை நான் உங்கள் மூலமாக அவருக்குத் தெரிவித்துக்கொள்கிறேன்.

செய்தியாளர்: தி.மு.கழகத்திற்கு எதிராக அ.தி.மு.க நடத்தும் கண்டன ஆர்ப்பாட்டம் குறித்து உங்களின் கருத்து?

ஸ்டாலின்: அவர்கள் சொல்லும் குற்றச்சாட்டிற்கு எங்கள் கழகத்தின் செய்தி தொடர்புச் செயலாளர் கே.எஸ்.ராதாகிருஷ்ணன்  நீண்ட விளக்கத்தை தந்திருக்கிறார். அந்த பதிலே, போதுமானது.

செய்தியாளர்: தமிழகத்தில் பெண்கள் மீது தொடர்ந்து பாலியல் வன்கொடுமை நடந்து கொண்டிருக்கிறது. நேற்றைய தினம் சிறைச்சாலையில் டி.ஐ.ஜி அலுவலகத்தில் லஞ்ச ஒழிப்புத் துறை அதிகாரிகள் கூட சோதனை நடத்தியிருக்கிறார்களே?

ஸ்டாலின்: இந்த ஆட்சியில் டி.ஜி.பி அலுவலகத்தில் சோதனை நடந்துள்ளது. தலைமை செயலாளர், அமைச்சருடைய வீடுகளில் சோதனை நடந்துள்ளது. அதையெல்லாம், வேடிக்கை பார்த்துவிட்டு, இன்னும் வெட்கம் மானமில்லாமல் இன்னும் அந்தப் பதவிகளில் ஆட்சியாளர்கள் ஒட்டி க்கொண்டு இருக்கிறார்கள். இது தான் இன்றைய நிலை. அதனால் தான், நாங்கள் சேலத்தில் மட்டுமில்லாமல் தமிழ்நாடு முழுவதும் மாவட்டத் தலை நகரங்களில் கண்டன பொதுக்கூட்டங்கள் நடத்தி எல்லாவற்றையும் வெளிக்கொண்டு வந்திருக்கிறோம்.

அதுமட்டுமில்லாமல், வருகின்ற 3 மற்றும் 4 ஆகிய இரண்டு நாட்களில் ஒவ்வொரு மாவட்டத்திலுள்ள எல்லா நகராட்சிகளிலும் அ.தி.மு.க அரசு ஈடு பட்டிருக்கக் கூடிய கலெக்க்ஷன், கமிஷன், கரப்ஷன் பற்றி விளக்கி சொல்லக்கூடிய அளவிற்கு தொடர்ந்து கூட்டங்கள் நடத்துவதற்கு தி.மு.கழகத்தின் சார்பில் முடிவெடுத்துள்ளோம்.


நாடாளுமன்றத்தில் குழந்தைக்கு பாலூட்டிய சம்பவம்

ஆஸ்திரேலிய செனட்டர் ஒருவர் நாடாளுமன்றத்தில் குழந்தைக்கு பாலூட்டியதன் சம்பவம் வரலாற்றில் இதுவே முதல்தடவை என மக்களால் பாராட் டப்பட்டு வருகிறது. ஆஸ்திரேலிய பசுமைக் கட்சியின் தலைவர்களில் ஒருவரான Larissa Waters பாராளுமன்ற அவையில் பசுமைக்கட்சி மேற்கொண்ட வாக்கெடுப்பு ஒன் றின்போது பிறந்து ஒருவாரம் ஆன தமது குழந்தைக்கு பாலூட்டியுள்ளார். இந்த நிகழ்வு குறித்து பெருமை பொங்க தமது பேஸ்புக் பக்கத்தில் கருத்திட்ட செனட்டர் Larissa Waters, பாராளுமன்ற அவையில் பாலூட்டப்படும் முதல் குழந்தை தமது மகள் Alia Joy என்பது பெருமைப்படும் விடயம் என தெரி வித்துள்ளார். மட்டுமின்றி இதுபோன்ற குடும்பங்களுக்கு ஆதரவான பணியிடங்கள் மற்றும் தாங்கிக்கொள்ளும் வகையில் அமைந்த குழந்தைகள் காப்பகங்கள் என நாட்டில் அதிகமாக அமைய வேண்டும் எனவும் அவர் கேட்டுக்கொண்டுள்ளார். மகப்பேறுக்கான 10 வாரகால விடுமுறைக்கு பின் னர் நாடாளுமன்றத்திற்கு திரும்பிய செனட்டர் Larissa Waters, தாய்மார்களுக்கான இந்த சிறப்பு சலுகையை முழுமையாக பயன்படுத்திக் கொண் டுள்ளார். நாடாளுமன்ற நேரத்தில் பாலூட்டுவதை அனுமதிப்பது குறித்து கடந்த ஆண்டு நடைபெற்ற விவாதத்தின் போது ஆதரவளித்து குறித்த சட்ட வரைவில் திருத்தம் கொண்டு வரவும் பாடுபட்ட Larissa Waters, இதே சட்டத்தில் ஆண்களுக்கும் சிறப்பு சலுகை பெற்றுத்தர முனைப்பு காட்டினார். ஆஸ்திரேலிய நாடாளுமன்ற நேரத்தில் குழந்தைகளுக்கு பாலூட்டுவதற்கான சட்டம் அமுலில் முன்பிருந்தே இருந்தது. ஆனால் Larissa Waters உள்ளிட்ட செனட்டர்கள் ஒன்றிணைந்து அதற்கான கால அவகாசத்தை நீட்டித்தனர். மட்டுமின்றி 8 ஆண்டுகளுக்கு முன்னர் கொண்டுவரப்பட்ட சட் டத்தின் முக்கிய அம்சங்களின் மீது தற்போது திருத்தம் கொண்டுவந்துள்ளனர். இதே பசுமைக்கட்சியின் செனட்டராக இருந்த Sarah Hanson-Young என்பவரின் 2 வயது குழந்தையை 8 ஆண்டுகளுக்கு முன்னர் நாடாளுமன்றத்தில் இருந்து வெளியேற்றிய சம்பவத்தை அடுத்து பலதரப்பட்ட விவாதங்களுக்கு பின்னர் தற்போது சட்ட திருத்தம் கொண்டு வந்ததுடன் சட்டமாகவும் நிறை வேற்றி யுள்ளனர்.


நஜீப்பின் வழக்கறிஞர் கைது.  முகமட் ஷாபி மீது 4 குற்றச்சாட்டுகள்.

கோலாலம்பூர்,

சட்டவிரோத நடவடிக்கைகள் மூலம் வந்த பணமான 95 லட்சம் வெள்ளியை முன்னாள் பிரதமர் டத்தோஸ்ரீ நஜீப் துன் ரசாக்கிடம்  இருந்து பெற்றதாக இரண்டு குற்றச்சாட்டுகளும் 1967ஆம் ஆண்டு வருமான வரி சட்டத்தின் கீழ் தவறான ஆவணங்களை சமர்ப்பித்ததாக இரண்டு குற்றச்சாட்டுகளும் பிரபல மான வழக்கறிஞர் டான்ஸ்ரீ முகமட் ஷாபி அப்துல்லா மீது  கோலாலம்பூரில் உள்ள செஷன்ஸ் நீதிமன்றத்தில் நேற்று சுமத்தப்பட்டன.

Read More: Malaysia Nanban Tamil Daily on 14.9.2018


எனக்கு இந்தி தெரியாது என்பதே பெருமைதான்!' சகாயம் ஐ.ஏ.எஸ்

சென்னை, தமிழ் மொழியை வளர்க்கிறேன் என்று சொல்லியே தமிழ் உணர்வை மாண்டு போகச் செய்தவர்களே இங்கு அதிகம். ஆனால், குழந்தைகள் ஒருநாளும் பொய் சொல்லமாட்டார்கள். அதனால்தான் குழந்தைகளை நோக்கியே எப்போதும் பயணிக்கிறேன்' என நெகிழ்கிறார் சகாயம் ஐ.ஏ.எஸ். சென்னை, மேடவாக்கத்தில் அமைந்திருக்கிறது திருவள்ளுவர் தொடக்கப் பள்ளி. நன்கொடை, ஆங்கில வழிக் கல்வி என எந்தவித அடையாளமும் இல் லாமல், தமிழ் மொழியில் மட்டுமே இங்கு கல்வி வழங்கப்படுகிறது. பாவலேறு பெருஞ்சித்திரனாரின் குடும்பத்தார் இந்தப் பள்ளியை நடத்தி வருகின் றனர். ஐந்தாம் வகுப்பு வரையில் செயல்படும் இந்தப் பள்ளியில் 27 ஆம் ஆண்டு தொடக்கவிழா நேற்று நடந்தது. பனங்கற்கண்டு கலந்த எலுமிச்சைச் சாறு, கடலை மிட்டாய்கள் நிறைந்த குட்டி கேன்டீன், இயற்கை முறை உணவுகளின் பயன்கள் என விழாவுக்கு வந் திருந்தவர்களை கவர்ந்து இழுத்தனர் மாணவர்கள். திருக்குறள் பாடல்கள், பாவேந்தர் பாடல்களுக்கான நடனங்கள் என நிகழ்ச்சியை செழுமைப்படுத் தியிருந்தனர் பள்ளி நிர்வாகிகள். ஒவ்வோர் ஆண்டும் இப்பள்ளியில் ஆண்டுவிழாவில் கலந்து கொள்வது சகாயம் ஐ.ஏ.எஸ்ஸின் வாடிக்கை. அவர் பேசும்போது, " எந்த ஒரு வளர்ந்த நாடும் தாய்மொழியை விடுத்து வேற்று மொழியை ஒருநாளும் கையில் எடுத்ததில்லை. நம் இந்தியாவிலேயே வடபகுதிகளில் அவரவர் தாய்மொழிக்கு அளிக்கும் மரியாதையை யாரும் ஆங்கிலத்துக்கு அளிப்பதில்லை. ஆனால், உலகத்திலேயெ அன்னிய மொழிக்கு முக்கியத்துவம் கொடுத்து கல்வியை வியாபாரமாக்கிய பெருமை தமிழ்ச் சமூகத்தை மட்டுமே சேரும். ஒரு ஐ.ஏ.எஸ் அதிகாரியாக, அரசால் நாடு முழுவதும் பணியமர்த்தப்படுவதற்கான வாய்ப்பு எனக்கு அதிகம் இருக்கிறது. இருந்தபோதிலும் நான் இந்தி கற்கவில்லை. இந்தி மொழி எனக்குத் தெரியாது என்பதை வெளிப்படையாகவே சொல்வேன். இந்தி என்றாலும் ஆங்கிலம் என்றாலும் ஒருவருக்கு மொழி ஆற்றல் வேண்டும். ஆனால் அந்த மொழிகளின் மீது மோகம்தான் வரக் கூடாது. ஆங்கிலத்தின் மீதான ஆற்றலை வளர்த்துக் கொள்ளுங்கள். அந்த ஆற்றல் ஓர் அன்னிய மொழி மீதான கவர்ச்சியை குறைத்துவிடும்" என்றவர், "ஒருமுறை உத்தரபிரதேச மாநிலத்தில் தேர்தல் மேற்பார்வையாளராக நியமிக்கப்பட்டிருந்தேன். அப்போது அம்மாநில அதிகாரி ஒருவர் அந்தத் தேர்தல் குறித்து இந்தியில் எழுதப்பட்ட ஒரு கோப்பினை என்னிடம் நீட்டிக் கையெழுத்து கேட்டார். முழுவதுமாகவே இந்தியில் இருந்த அந்தக் கோப்பினை அந்த அதிகாரியிடம் திருப்பி அளித்து தமிழில் கொண்டுவரச் சொன்னேன். உடனே அவர், ' ஓர் ஐ.ஏ.எஸ் அதிகாரியான உங்களுக்கு இந்தி தெரியாதா?' எனக் கேட்டார். ' ஆமாம், எனக்கு இந்தி தெரியாது. நான் பல்லாயிரம் ஆண்டு சிறப்பு வாய்ந்த தமிழ் மொழி பேசப்படும் தமிழ்நாட்டில் இருந்து வந்தவன். எனக்கு இந்தி தெரியாது' எனப் பெருமையாகவே கூறினேன். இதேபோல்தான் ஆங்கிலமும். நம்மை அடிமையாக வைத்திருந்த ஒரு நாட்டின் மொழிக்கு, சுதந்திரம் பெற்ற பின்னரும் அடிமையாகவே உள்ளோம். மதுரை மாவட் டத்தில் நான் ஆட்சியராகப் பணிபுரிந்து வந்த நேரம் அது. அந்த மாவட்டத்தின் மிகச்சிறிய கிராமம் ஒன்றில் மனுக்கள் பெற்றுவிட்டு விவசாயிகள், பெண்கள் என அத்தனை பேரையும் சந்தித்துவிட்டு, எப்போது போல் எனக்குப் பிரியமான குழந்தைகளைச் சந்தித்தேன். அந்த மாதிரியான சந்திப்புகளின்போது, குழந்தைகளிடம் ஆங்கிலத்தில் கேள்வி கேட்பது என்னுடைய வழக்கம். அங்கு வந்திருந்த அனைத்து குழந்தை களிடமும் பெயர், தந்தையார் தொழில் என ஆங்கிலத்தில் கேள்வி கேட்டுக்கொண்டிருந்தேன். அப்போது தேவகி என்றொரு சிறுமியிடமும் அதே கேள் விகளைக் கேட்டேன். ‘மை நேம் இஸ் தேவகி. மை ஃபாதர் இஸ் வொர்க்கிங் இன் உரக்கடை’ எனப் பதில் கொடுத்தார். அந்த ஒரு நொடி மெய்சிலிர்த்து மாணவி தேவகியை பாராட்டினேன். தமிழ் மொழியை முழுக்க முழுக்க ஆங்கிலக் கலப்பால் கொலை செய்து கொண்டிருக்கும் இச்சமுகத்தில், ஆங்கிலத்தில் தமிழைக் கலந்து ஆங்கிலத் தையே கொலை செய்தாள் அந்தச் சிறுமி. இந்தி என்றாலும், ஆங்கிலம் என்றாலும் ஒருவருக்கு மொழி ஆற்றல் வேண்டுமே தவிர, அந்த மொழிகளின் மீது மோகம் கூடாது. மாற்று மொழிகளின் மீது ஆற்றல் வளர்த்துக் கொள்ளுங்கள். அந்த ஆற்றல் அந்நிய மொழியின் மீதான கவர்ச்சியைக் குறைத்து விடும். தமிழ் மொழியை வளர்க்கிறேன் என்று சொல்லியே தமிழ் உணர்வை மாண்டு போகச்செய்தவர்களே இங்கு அதிகம். ஆனால் குழந்தைகள் அதுபோல் ஒருநாளும் பொய் சொல்லமாட்டார்கள். அதனால்தான் குழந்தைகளை நோக்கியே நான் எப்போதும் பயணிக்கிறேன். அவர்களிடம் தான் எதிர்காலம் இருக்கிறது. அவர்க ளுக்கு தாய் மொழியில் பயிற்றுவியுங்கள். ஆற்றல் நிறைந்து மிகச் சிறப்பாக வளர்வார்கள்’ என்றார் நெகிழ்ச்சியோடு.